EU pojednostavljuje procedure za vize za kratki boravak\nVi ste ovde:Početna»Vesti iz Brisela»EU pojednostavljuje procedure za vize za kratki boravak\nPregovarači Evropskog parlamenta i Evropskog saveta su se u utorak neformalno dogovorili o novom kodeksu EU za vize, kojim se uspostavljaju procedure i uslovi za izdavanje viza stanovnicima više od 100 zemalja, a koje nisu za putovanja u EU na kratke vremenske intervale (do 90 dana u periodu od 180 dana).\nOsnovni cilj ove reforme jeste olakšavanje zakonskog putovanja radi turizma, trgovine i posla, a istovremeno i sprečavanje nezakonitih migracija i jačanje unutrašnje bezbednosti. Procedure za putnike će biti jednostavnije i postojaće direktna veza između vizne i migracijske politike.\nZahtevi za vizu će se podnositi između šest meseci (umesto sadašnja tri meseca) i 15 dana pre putovanja, osim za one koji putuju brodom kojima će biti dozvoljeno da zahtev podnesu devet meseci unapred.\nOpšta taksa za izdavanje vize će se povećati sa 60 na 80 evra – sa mogućim popustima za osobe mlađe od 18 godina i decu mlađu od 6 godina; studenti i istraživači neće morati da plaćaju taksu. Novi preduslov za kupovinu putnog zdravstvenog osiguranja će biti procenjen od strane Evropske komisije 15 meseci nakon uvođenja, uzimajući u obzir realne zdravstvene troškove koje su napravili putnici sa vizom. Države članice će morati da rade sa spoljnim servisnim provajderima kako bi upravljali zahtevima za vizu u zemljama koje nisu članice EU, u kojima ili nisu prisutne ili nisu predstavljene, a postojaće i dodatne kancelarije za poznate umetnike i sportiste koji su na turneji u EU, a i vize koje važe za više ulazaka za one koji često putuju.\nNeke odredbe, poput onih za taksu za izdavanje vize, vreme koje je potrebno da se odobri ili odbije zahtev i rok važenja viza za više ulazaka mogu biti izmenjene u zavisnosti od toga da li određena država koja nije članica EU pokaže “dovoljan“, ili pak “nedovoljan“ nivo saradnje prilikom ponovnog primanja ilegalnih migranata, nakon opsežne i objektivne procene koju će Evropska komisija izvršavati svake godine.\nNeformalni dogovr treba da bude izglasan na Komitetu za društvene slobode. Takođe će morati da bude potvrđen na plenarnoj sednici pre nego što ga Savet ministara formalno usvoji. Promene će biti primenljive šest meseci nakon što tekst bude objavljen u Službenom glasniku EU.\nTrenutno, putnici iz 102 zemlje i dva entiteta moraju da imaju vizu kako bi ušli u EU. Broj zahteva za vizu se povećao za 50% u poslednjih nekoliko godina, sa 10,2 miliona 2009. na 15,2 u 2016.


Održan sastanak Ekonomsko-socijalnog vijeća BPK-a Goražde\nSvi podjednako trebamo snositi teret ekonomske krize!\nNa incijativu Premijera BPK-a Goražde Nazifa Uručija, u ponedjeljak, 23.03.2009.godine održan je sastanak Ekonomsko-socijalnog vijeća za teritoriju Bosansko-podrinjskog kantona o temi „Ciljevi i mjere prevazilaženja teške ekonomske krize na području Bosansko-podrinjskog kantona Goražde“.\nSvoj doprinos u raspravi o ovoj značajnoj temi kao i niz konstruktivnih prijedloga, tom prilikom, dao je veliki broj učesnika ovog sastanka, između ostalih, premijer i predsjedavajući Skupštine BPK-a, ministri u Vladi kantona, poslanici, predstavnici sindikata, Službe za zapošljavanje te predstavnici privrednih subjekata i javnih preduzeća.\nPrema svim pokazateljima (prilivu sredstava i punjenju budžeta u prva tri mjeseca ove godine, stanju u privredi) Bosansko-podrinjski kanton Goražde već sada se nalazi u veoma teškoj ekonomskoj krizi, koja se jedino može prevazići brzim mjerama i zajedničkim snošenjem tereta, odnosno, solidarnošću svih onih koji učestvuju u raspodjeli finansijskih sredstava, – jedan je od zaključaka sa ovog sastanka. Uz mjere štednje u javnoj potrošnji, kao jedno od mogućih i možda najdjelotvornijih rješenja za ublažavanje ekonomske krize, predloženi su javni radovi na izgradnji „brze“ ceste Goražde-Sarajevo, a uz to i više opcija za obezbjeđenje sredstava za ovaj projekt.\nNi javni radovi, a ni ostali projekti za pomoć privredi, svakako, neće biti mogući bez pomoći od viših nivoa vlasti, pa su tako i na ovom sastanku, sva očekivanja uložena u pomoć od Vlade Federacije, kao i u kreditna sredstva Razvojne banke Federacije BiH, koji u dobroj mjeri mogu doprinijeti da Bosansko-podrinjski kanton Goražde bude i dalje održiv.\nOvaj sastanak bio je i dobra priprema za sjednicu Skupštine BPK-a Goražde koja će razmatrati vladin prijelog mjera za ublažavanje ekonomske krize, kao i prijedlog Budžeta BPK-a za 2009. godinu, dva veoma bitna dokumenta, čije će usvajanje i daljna realizacija, u mnogome, odrediti život stanovnika Bosansko-podrinjskog kantona Goražde u ovoj teškoj godini recesije.


Usluge DrivePro® Life Cycle | Danfoss\nUsluge DrivePro® Life Cycle\nSvaka aplikacija za frekventni pretvarač je drugačija. DrivePro® Life Cycle Services je zbirka proizvoda, napravljenih po meri i osmišljenih prema Vašim potrebama.\nOd optimizovanih paketa rezervnih delova do rešenja za nadgledanje stanja sistema, isporučujemo Vam prilagođene servise za podršku Vašem poslovanju kroz različite faze životnog ciklusa vašeg frekventnog pretvarača.\nPitanja o tome kako Vam možemo pomoći u Vašim projektima pomoću DrivePro® usluga? Obratite se nama ili nekom od naših lokalnih servisnih partnera za podršku.\nPortfolio usluga DrivePro® Life Cycle\nOptimizujte planove na temelju ispitivanja na nivou cele lokacije Vašeg postrojenja\nOptimizujte strategiju održavanja sistema pomoću ispitivanja na nivou cele lokacije i procene rizika svih svojih frekventnih pretvarača. Zajedno možemo da napravimo servisno rešenje koje unapred planira održavanje, zamenu postojećih uređaja koji se više ne proizvode i buduće nadogradnje.\nVeć od prvog dana, fino podesite frekventni pretvarač za omogućavanje optimalnih performansi\nUklonite složenost pri puštanju u rad pomoću celog niza provera i prilagođenja, koje eliminišu moguće probleme tokom procesa pokretanja.\nRačunajte na najdužu pokrivenost produženom garancijom u industriji, do šest godina, i uživajte u maksimalnom neprekidnom radu Vašeg sistema, predvidljivom budžetu za održavanje i smanjenju troškova.\nIzbacite nagađanje iz Vašeg paketa rezervnih delova\nSmanjite vrijeme zastoja tako što ćete uvek imati ispravne rezervne delove u slučaju kvarova. Kada su Vam rezervni delovi uvek dostupni, začas ćete se vratiti na pravi put.\nBrzo rešavanje problema pre nego što počnu da utiču na Vaš proces\nOdržavajte duži rad Vašeg sistema bez neželjenih zastoja uz dostupan nadzor u realnom vremenu putem mreže, gde god da se nalazite. Možete analizirati podatke iz Vašeg frekventnog pretvarača i osigurati da ostane u funkciji.\nDaljinsko rešavanje problema koje će Vam pomoći na svakom koraku\nPristupite brzoj i sigurnoj podršci naših inženjera. Putem daljinske veze sa Vašim frekventnim pretvaračem, naši stručnjaci Vam mogu pomoći sa udaljene lokacije, kako bi Vaš uređaj bio optimalno podešen i spreman za rad.\nIzbacite nagađanje iz Vašeg plana održavanja\nUnapredite operativnu efikasnost i sprečite prerano slabljenje Vašeg frekventnog pretvarača prilagođenim planom održavanja i budžetom, kako biste osigurali optimalne performanse.\nUmanjite udar na proizvodnju i povećajte korist\nOptimizujte rad sistema bez zastoja i budžet za održavanje pomoću plana za zamenu frekventnih pretvarača koji su na kraju svog očekivanog radnog veka. Osiguravamo nesmetan prelaz na pretvarače proizvedene po najnovijoj tehnologiji.\nBrza i najisplativija alternativa popravci\nPribavite brzu i jednostavnu zamenu, ako je potrebna popravka Vašeg frekventnog pretvarača, a vreme je od ključne važnosti. Pobrinućemo se da Vaš zamenski frekventni pretvarač bude spreman na licu mesta kada Vam je potreban da bi ste sveli kašnjenje proizvodnje na minimum.\nKružna ekonomija pokreće svet\nDanfoss pretvarači igraju ključnu ulogu u optimalnom iskorišćavanju energije koja se koristi za pogon motora širom sveta. Primenom Danfoss-ovog pretvarača za pogon motora možete optimizovati njegovu potrošnju električne energije, smanjiti trošenje i habanje celog sistema i produžiti do krajnje granice rad bez neželjenih prekida.\nMožete produžiti vek trajanja svojih frekventnih pretvarača i održavati ih uz pomoć usluga prilagođenih Vašem sistemu koje pomera datum zamene dalje u budućnost. Ovo ne samo da ima smisla sa poslovne tačke gledišta, nego i smanjuje količinu otpada i potrošnju sirovina putem popravke, održavanja i ponovne upotrebe proizvoda i delova, što je poznato kao kružni životni vek proizvoda.\nUsluge DrivePro® Life Cycle su osmišljene kako bi odgovarale Vašem frekventnom pretvaraču u toku svih faza životnog veka uređaja, a možete biti sigurni da je Vaš frekventni pretvarač dobro zbrinut i da optimalno funkcioniše od prvog dana do demontaže i ponovne upotrebe, čineći da neodrživi, linearni model 'uzmi-napravi-potroši' postane deo prošlosti.\nDrivePro® Life Cycle Servisi Vam pomažu da postignete više ciljeva uz manju upotrebu resursa, čime ne samo da omogućavaju da osigurate pouzdan rad, nego i održivu potrošnju i proizvodnju. Budući da su izdržljivi frekventni pretvarači, koji se održavaju izvrsnom servisnom uslugom, mudra investicije, ne samo za Vaše poslovanje nego i za budućnost planete.\nIzveštaj o održivosti kompanije Danfoss za 2020. godinu\nPogledajte mogućnosti DrivePro® usluga koje su dostupne u svim fazama radnog veka vašeg frekventnog pretvarača.\nDati frekventni pretvarači su najbolji za nove projekte ili za zamenu postojećih uređaja koji se više ne proizvode na lokaciji kupaca. Ovi frekventni pretvarači su podržani sa svim DrivePro® uslugama.\nDati frekventni pretvarači se preporučuju za nove instalacije i proširenja na postojećim lokacijama klijenata. Ovi frekventni pretvarači su podržani sa svim DrivePro® uslugama i ključnim nadogradnjama firmvera.\nUređaji sa ograničenim mogućnostima servisiranja\nDati frekventni pretvarači se više ne mogu kupiti i imaju ograničene mogućnosti servisiranja. Usluge osnovnog održavanja, rezervnih delova i popravke su dostupne ograničeno vreme.*\nDati frekventni pretvarači više nisu dostupni za kupovinu, a rezervni delovi i opcije za servisiranje više nisu dostupni, što ih čini uređajima sa visokim rizikom kvara. Preporučuje se pregled uređaja na lokaciji korisnika kako bi se planski osigurala laka zamena frekventnog pretvarača uz minimalno vreme zastoja.\n*Tehnička podrška predviđena je za sve frekventne pretvarače do 10 godina. Dostupnost rezervnih delova se omogućava najmanje 5 godina od datuma prestanka proizvodnje datog proizvoda.\nIstražite usluge DrivePro® Life Cycle u radu\nDrivePro® usluge osiguravaju maksimalno vreme rada bez neželjenih zastoja u kompaniji Coca-Cola FEMSA u Brazilu\nCoca-Cola FEMSA značajno je produžila vreme rada bez neželjenih zastoja uz usluge DrivePro® Life Cycle\nU postrojenju Maringá u Parañi u Brazilu, pretvarači kompanije Danfoss su ključni elementi za upravljanje brzinom transportnih traka za punjenje boca. Zahvaljujući DrivePro® uslugama ove linije su pouzdanije nogo ikada pre.\nDanfoss DrivePro® usluge čine uspeh dodatno slađim\nFabrika za proizvodnju šećera Rajarambapu upotrebljava Danfossove frekventne pretvarače već gotovo 15 godina, čime štede energiju i štite opremu.\nRad bez neželjenih zastoja je od presudne važnosti za fabriku. Oni se pouzdaju u veštine naših servisnih stručnjaka kako bi rešili sve probleme i održali pogone u kontinualnom radu.\nDrivePro® usluge omogućavaju firmi Arla Foods Ingredients Group da uštedi 5-15% energije\nArla Foods Ingredients Group je vodeći dobavljač sastojaka za industrije hrane i pića, medicinske aplikacije i drugo. U svojoj proizvodnji imaju više od 600 jedinica VLT® AutomationDrive koji kontrolišu rad stotinu pumpi, ventilatora i isparivača, kako bi uštedeli energiju i smanjili troškove.\nDrivePro® Centar za preuzimanje


Pretposlednjeg festivalskog dana, u sredu, 9. septembra, prikazan je i osmi po redu dokumentarac iz srpskog takmičarskog programa – „Blizanci satkani od sna“ Seada Šabotića i Lee Vahrušev. Film prati grupu osuđenih lica koji izdržavaju kazne u Okružnom zatvoru u Beogradu. Mislima usmerenim na svoje supruge i decu, osuđenici preispituju svoje odluke, dok sanjaju slobodu i ponovni zajednički život sa svojim porodicama. O filmu jedan od autora, Sead Šabotić kaže: „Tokom perioda razvoja projekta i scenarija za film, Lea i ja smo uvidjeli da se film sve više i više širi na različite aspekte života osuđenih lica koja su bila na našoj užoj listi ljudi o kojima smo željeli praviti film. Vrlo je bitno naglasiti da smo se mi na krajnje kreativan način pozabavili ovom problematikom. Žanrovskom terminologijom govoreći, naš film je vrlo blizak doku-drami“.


STRPLJIVO KA MORU Najduže zadržavanje na Gostunu - oko 40 minuta\nNa putevima I i II reda jutros je u Srbiji intenzitet saobraćaja umeren sa mogućim kraćim zastojima na deonicama gde su radovi u toku, saopštio je AMSS.\nPrema poslednjim podacima Uprave granične policije , na graničnom prelazu Gostun na izlazu iz Srbije zadržavanja su 40 minuta, a na GP Špiljani oko 30 minuta. Na ostalim prelazima nema zadržavanja dužih od 30 minuta.\nZadržavanja za teretna vozila na izlazu iz Srbije na GP Batrovci su 60 minuta, a na Horgošu 90 minuta.\nVeća pažnja u vožnji potrebna je usled većeg prisustva dvotočkaša, prvo unutar gradova, a zatim i van gradskih sredina, na koje posebno skrećemo pažnju, saopštio je AMSS.\nSTRPLJIVO NA KORIDORU 10 Zadržavanja na granici trenutno do 40 minuta\nLEPO VREME I GUŽVE Zbog povoljnih uslova za saobraćaj očekuje se veći broj vozila


VfL Wolfsburg vs SC Freiburg besplatni rezultati uživo i video stream (2021/10/23) - AiScore Football LiveScore\nVfL Wolfsburg vs SC Freiburg besplatni rezultati uživo i video stream (2021/10/23)\n17 Pucanje 11\n91 Napadi 95\n58 Opasni napad 38\n3 Žuti kartoni 0\nRezultat VfL Wolfsburg vs SC Freiburg uživo (i video prijenos uživo na mreži) započinje 2021/10/23 u 13:30:00 UTC vremenu u German Bundesliga. Ovdje na rezultatima VfL Wolfsburg vs SC Freiburg uživo možete pronaći sve prethodne rezultate VfL Wolfsburg vs SC Freiburg poredane po njihovim podudaranjima H2H.\nIme: VfL Wolfsburg vs SC Freiburg\nSC Freiburg čvora\nNogometni rezultati AiScore dostupni su kao iPhone i iPad aplikacija, Android aplikacija na Google Playu i Windows telefonu. Možete nas pronaći u svim trgovinama na različitim jezicima kao "AiScore". Instalirajte aplikaciju AiScore na i pratite VfL Wolfsburg vs SC Freiburg uživo na svom mobitelu!


Tag / Kamen temeljac / Vesti online\nOvako je Vučićeva bivša žena komentarisala dolazak "Ikee"\nKada je pre nekoliko dana postavljen kamen temeljac za prvu robnu kuću švedske kompanije Ikea većina je prokomentarisala sa "konačno!" Kako i ne bi kada se o tome "trubilo" 25 godina unazad, a...\nBeograd na vodi je simbol uspeha za celu zemlju. To je magnet koji će privući ljude iz celog sveta u Srbiju. Tamo gde su nekada bili miševi i zmije i najneugledniji deo grada, sada će biti njegov...\nPoložen kamen temeljac za hram CPC\nNa Cetinju je u nedelju 7. oktobra položen kamen temeljac za hram Crnogorske pravoslavne crkve (CPC), posvećen Svetom Ivanu Crnojeviću, osnivaču tog grada.\nTači pričao srpski u Gračanici\nU Gračanici je otvorena nova zgrada opštine za koju je 2011. godine kamen temeljac postavio predsednik Evropske komisije Žoze Manuel Barozo, a čiju je gradnju finansirala Evropska unija sa 522...\nKladovo: Izbeglicama grade domove\nPredsednik Srbije Boris Tadić i predsednik Stalnog komiteta Svekineskog narodnog kongresa Vu Banguo položili su danas kamen temeljac za Most prijateljstva Kine i Srbije - Zemuna i Borče, koji bi...


08/11/2016 - podunavlje.info\nMinistarka Brnabić u Palanci\nSMEDEREVSKA PALANKA, 8. novembar 2016 – Ministarka državne uprave i lokalne samouprave Ana Brnabić posetila je danas Smederevsku Palanku. Na prijemu, koji je upriličen tim podvodom, vođeni su razgovori sa predsednikom Opštine Smederevska Palanka, Petrom Milićem i njegovim najbližim saradnicima, potvrđeno je za Podunavlje.info. Razgovaralo se o aktuelnim temama, od racionalizacije broja zaposlenih u javnom sektoru na lokalnom nivou, preko…\nSMEDEREVSKA PALANKA, 8. novembar 2016 – Na Mitrovdan leta gospodnjeg 2016, neće biti dnevnih isključenja vode u Smederevskoj Palanci, saopšteno je iz JKP Vodovod. Kako je saopšteno, nešto je stabilniji i povećan je dotok vode sa izvorišta u Trnovču, pa su količine dovoljne za uredno vodosnabdevanje tokom dana. Ova dobra vest, pre svega za gradjane koji danas slave Svetog…\nSMEDEREVO, 8. novembar 2016 – Pod sloganom „Ne čekaj da ti se desi, stvaraj svoj put“ u Smederevu, u sredu, 9. novembra, gostuje Karavan lepih umetnosti i multimedija. Reč je o susretu i razgovoru sa istaknutim kulturnim delatnicima, predavačima na Akademiji lepih umetnosti i multimedija u Beogradu. Srednjoškolcima koji razmišljaju o daljem školovanju i profesionalnoj orijentaciji, ali i poklonicima kulture i zainteresovanima za…


Majstori „petoparca“ postaju miljenici Novovarošana - PressLider.rs\nMajstori „petoparca“ postaju miljenici Novovarošana\n22. oktobra 2016. 22. oktobra 2016. Marina Trmčić\t0 Comments KMF" Zlatar 033", Milan Gordić, Nova Varoš, Pobeda, Uspeh, Vladan Luković\nNova Varoš – Fudbalski radnici i entuzijsti iz Nove Varoši počeli su da ispisuju nove stranice istorije najpopularnijeg sporta. Sredina koja je na srpsku scenu lansirala nekoliko istaknutih igrača, među kojima i reprezentativce, ako je suditi po prvim koracima na pravom je putu da postane prepoznatljiva po majstorima „petoparca“ sve popularnijim na našim prostorima.\nKMF „Zlatar 033“, Na slici stoje: Popadić Marko, Vjetrović Branko, Purić Marko, Dilparić Vladisav, Gordić Milan, dr Vasilić Jelena, Pušičić Danko, čuče: Jojević Slobodan, Novović Miloš, Krdžović Balša, Krdžović Sanid, Laković Vladan\nProšle godine Vladan Laković sa funkcijom prvog predsednika i u dvostrukoj ulozi, trenera i igrača, Milan Gordić sa grupom istomišljenika u kratkom periodu realizovali su ideju o osnivanju KMF “Zlatar 033”.\nU Regionalnoj Futsal ligi start u sezoni 2016/17 bio je više nego uspešan. Posle dva odigrana kola učinak je maksimalan. Novovarošani su najpre savladali Kosjerić, 4:2, potom još ubedljivije ekipu „92“ iz Užica, rezultatom 7:2.\nU nedelju se igra derbi kada će Novovarošani ugostiti Bajinu Baštu sa željom da zabeleže het-trik.\nUspešan je bio i start u Kupu Srbije. U prvom kolu savladane su komšije iz Prijepolja, ekipa Župskog rubina 3:2, posle boljeg izvođenja penala (meč završen 2:2), a uspeh se očekuje i u narednoj rundi najmasovnijeg takmičenja kada u Novu Varoš stiže vrlo dobra ekipa Ivanjice.\n← Užičanin odbranio diplomski rad u narodnoj nošnji\nKrsna slava kao duhovni i nacionalni ukras svakog Srbina →


Retro je u modi: Fiat 124 Spider - Lako do kola\nRetro je u modi: Fiat 124 Spider\nNa ovogodišnjem salonu automobila u Los Anđelesu, Fiat je predstavio novi 124 Spider i najavio naslednika legendarnog sportiste koji se proizvodio od 1966 do 1985 godine.\nOvaj kabriolet sa dvoje sedišta i pogonom na zadnjim točkovima je urađen u zajedničkom poslu Italijanskog proizvođača vozila i Mazde, a 124 Spider deli platformu sa najnovijom generacijom Mazde MX-5.\nJedna od velikih razlika između dva automobila je njegov motor, pa su Italijani tako zamenili japanske atmosferske motore sa poznatim 1.4L turbo motorom iz Fiat 500 Abartha.\nOn će razvijati 138 ks u automobilima namenjenim evropskom tržištu, odnosno 160 ks u onim namenjenim američkom tržištu, a u oba slučaja maksimalni obrtni momenat iznosi 240 Nm. Jedini menjač kao opcija je šest brzina manualni, ali nije isključena opcija ni automatika narednih godina.\nModel za evropsko tržište bi trebalo da ubrzava do 100 km/h za 7.3 sekunde dok performanse američkog modela još uvek nisu poznate.\n124 Spider je nešto duži nego MX-5, a razlog leži u nešto dužoj školjci, dok je međuosovinsko rastojanje kod dva automobila identično.\nKada već pominjemo školjku, da kažemo da 124 Spider i MX-5 dele samo šoferšajbnu i delove krova dok je ostatak Fiatovog predstavnika specijalno modifikovan u Italiji. Slična situacija se može primetiti i u enterijeru, za koga se na prvi pogled može primetiti da je inspirisan popularnom Mazdom, a zatim modifikovan sa Italijanskim stilom.\nKada je reč o dizajnu, Fiat je odlučio da krene sa modernom retro strategijom. To znači da ovaj automobil pruža mnoge klasične linije da podseti kupce na svoju prošlost, ali i dalje deluje moderno. Neke verzije pružaju i standardne LED farove, a pažnja je posvećena i otvorima na haubi u čast klasičnog modela. Fiat ima velike planove za 124 Spider. Uskoro bi trebalo da usledi i moćnija Abarth verzija sa oko 170 ks, a kasnije i kupe.\nDobro upućeni kažu da će ovaj automobil predstavljati Fiat i u povratku u Svetski Reli Šampionat (WRC) 2017 godine, ali u vreme pisanja ove priče nema zvaničnih informacija i potvrda.\nProizvodnja i prodaja startuju na proleće u Severnoj Americi dok će evropska verzija biti predstavljena na salonu automobila u Ženevi u martu.\nNa papiru Fiat je uspeo da sakrije konekciju sa Mazdom, a ako 124 Spider bude imao vožne karakteristike kao i omiljeni rodster današnjice MX-5, nema sumnje da su Italijani napravili velikog pobednika.


APISE, NE VRATI SE! - B E T O N :: KULTURNO PROPAGANDNI KOMPLET\nPetak 04. decembar 2015.\nPiše: Centar za istorijske studije i dijalog\nCentar za istorijske studije i dijalog (CISiD) izražava svoje negodovanje povodom odluke ministra za rad, zapošljavanje, boračka i socijalna pitanja, Aleksandra Vulina, o prenosu zemnih ostataka i najavljenoj komemoraciji lika i dela pukovnika Dragutina Dimitrijevića Apisa. Takve odluke iz domena javne komemoracije trebalo bi da se donose nakon opsežnog konsultovanja svih relevantnih faktora i nakon postizanja društvenog i vrednosnog konsenzusa o njihovoj opravdanosti i svrsishodnosti.\nNasuprot tome, aktuelna inicijativa ministra Vulina je primer kako se ne treba odnositi, čak ni prema neosporno afirmativnim istorijskim ličnostima, a kamoli prema Apisu, čija istorijska uloga i „zasluge“ spadaju u red krajnje kontroverznih pitanja srpske istorije. Umesto pokretanja javne debate i racionalnog sravnjivanja argumenata za i protiv jedne takve inicijative, iz nadležnog ministarstva dolaze patetični izlivi emocija i ostrašćena retorika, koja sugeriše da se ovim činom obavlja nekakva sveta nacionalna i državna misija.\nNije dobro ukoliko je ova inicijativa potekla od jednog ministra, kao njegov lični omaž Apisu i zaverenicima. S druge strane, s obzirom na simboliku koju otelotvoruje uspomena na Apisa, mnogo je gore i opasnije ukoliko je ovo deo neke šire državne politike u domenu javnih komemoracija. Sve to neminovno pokreće pitanja: Kakvi su mogući motivi ukazivanja državnih počasti Apisu? Kakve se vrednosti slave afirmacijom njegove uloge u srpskoj istoriji? Organizacija javne komemoracije ličnosti koja je svojim neodgovornim ponašanjem narušila sve principe institucionalne subordinacije i kompromitovala ustavni poredak i demokratski ugled Srbije toga vremena čini se u najmanju ruku nelogična u zemlji u kojoj je potrebno izgrađivati institucije i vladavinu prava.\nNegativni primer Apisovog nepokoravanja civilnim institucijama društva isuviše se često ponavljao kao pogubni obrazac ponašanja srpskih tajnih službi u novijoj srpskoj istoriji. Ne treba ići daleko u prošlost: ubice srpskog premijera Đinđića na istoj su strani vrednosnog konsenzusa koji bi promovisao lik i delo Apisa. Uz to, čini se da su političke zloupotrebe službi bezbednosti i nemoć civilnih struktura da obezbede punu kontrolu nad njima jedna od konstanti novije srpske istorije. Ova se anomalija može pratiti – od Sarajevskog atentata, koji su na svoju ruku i protiv volje civilnih vlasti pomogli Apis i ljudi iz vojno-obaveštajne službe – pa sve do aktuelnog institucionalnog spora između zaštitinika građana Saše Jankovića i današnje VBA. Ovacije na sahrani Rankovića i najavljeni prenos Apisovih posmrtnih ostataka spadaju u istu ravan iskazivanja pijeteta prema službama bezbednosti i njihovoj premoći i samovolji u odnosu na civilne vlasti. Da li je Apis ovde prepoznat kao „kolega iz prošlosti“ savremenih službi? Nadamo se da nije i nadamo se da neće biti.\nApis je bio ostrašćeni patriota, ali ciljevi i metode koje je izabrao bili su pogrešni u tolikoj meri da su ugrožavali i narod i državu kojima je bio u službi. Moderna Srbija voli da se ponosi pravima koja su građani Kraljevine uživali 1903–1912. godine. Tada su, gotovo svi punoletni muškarci imali pravo glasa, postojala je sloboda udruživanja i sloboda štampe. U kontekstu najavljene komemoracije treba napomenuti da je Apis, zaklanjajući se iza bučnog patriotizma, dobar deo vremena posvetio borbi protiv ovih tekovina. On i ostali zaverenici su se sve vreme nakon Majskog prevrata mešali u kompetencije civilnih vlasti, cepali su ukaze koji im se nisu sviđali i uvek stavljali do znanja da će silom odgovoriti na svaki pokušaj da se oni liše svog nezakonitog uticaja. Oni su proganjali narodne poslanike, urednike novina i novinare čiji rad im nije bilo po volji. Oni su ukratko bili jedna subverzivna grupa koja je imala destruktivni upliv na vođenje državne unutrašnje i spoljne politike.\nIlustrativan je trenutak kada u vreme Aneksione krize, Apisov nasilnik Voja Tankosić utrčava u fijaker Milovana Milovanovića i otvoreno mu preti sabljom. Njihov uticaj se osećao svuda: oni su unapređivali svoje pristalice, a sputavali svoje protivnike. Budući vojvoda Živojin Mišić bio je jedan od onih čija je karijera gotovo uništena usled prepreka koje su postavljali Apis i njegovi drugovi. Primera je puno i veoma su slikoviti. Nije reč o pojedinačnim incidentima, već sistematskom nasilju vršenom od strane dela oficira.\nOno što stoji iznad svega kada je u pitanju istorijski sud o Apisu jeste njegovo neprestano izlaženje izvan okvira definisanih tadašnjim zakonima. Slobodan Jovanović opisao je Apisa kao čoveka „bez kompasa i kontrole“, s druge strane, za većinu stvari kojima je hteo da se bavi jednostavno nije bio dorastao. Dimitrijević je nesumnjivo bio faktor društvene nestabilnosti i simbol onoga što legalna vlast nije mogla da kontroliše. U njegovoj biografiji nema nijedne simbolične afirmativne poruke u vezi sa poželjnim položajem vojske, a naročito obaveštajnih struktura u jednoj uređenoj zemlji.\nUkoliko bi se Apisu odala pošta na takav način kojim bi se njegovo delovanje tumačilo isključivo u pozitivnom kontekstu to bi bila pogubna poruka savremenom srpskom društvu. Poručilo bi se da je poželjno da se tajno organizuju razna društva, da osamostaljena politička volja nasiljem reaguje na svaku kritiku, da oficiri ne slušaju svoje ministre, vladu i Narodnu skupštinu. Institucionalna kontrola nad vojskom i službama bezbednosti jeste i osmišljena kako ljudi kakav je bio Apis ne bi mogli da mešaju svoje privatne i državne obaveštajne poslove i dalje ih koriste za lične potrebe ili potrebe određene grupacije koja deluje nezavisno od države.\nIz svih navedenih razloga CISiD smatra da je ovaj negativan model organizovanja javne komemoracije dobra prilika da se na institucionalnom nivou predvidi i ustanovi razrađena procedura koja bi omogućila konsultovanje stručne javnosti i svih zainteresovanih društvenih faktora koji su u vezi sa simbolikom i sadržajem tih komemoracija.


DŽONSON ODOBRIO: Objavite kontroverzni izveštaj o Rusima | Ekspres.net\nDŽONSON ODOBRIO: Objavite kontroverzni izveštaj o Rusima\nBritanski premijer Boris Džonson odobrio je da se objavi kontroverzni izveštaj o navodnom ruskom mešanju u politiku Britanije, objavio je "Independent".\nNapisan u Odboru Parlamenta za obaveštajne i bezbednosne poslove (ISC), taj izveštaj na 50 stranica analizira aktivnosti Rusije, uključujući moguće mešanje u referendum o Bregzitu 2016. godine, kada je 52 odsto Britanaca glasalo za odlazak iz EU.\nPročitajte još: Šta posle izbora u Britaniji?\nAli taj odbor je raspušten zbog poslaničkih izbora održanih prošlog četvrtka i izveštaj ne može biti objavljen dok se ponovo ne odobri, što bi moglo potrajati nekoliko nedelja. Članove Odbora biraju premijer i šef laburističke opozicije, o čemu potom glasa Parlament.\nOdbor je istragu pokrenuo u novembru 2017. i izveštaj podneo premijeru sredinom oktobra ove godine, rekao je bivši predsednik tog tela Dominik Griv.\nPočetkom novembra vlada je kritikovana jer nije htela da taj izveštaj objavi pre izbora 12. decembra, pozivajući se na interese nacionalne bezbednosti.\nMeđutim, danas je portparol Borisa Džonsona izjavio da objavljivanje izveštaja "ne bi škodilo organizacijama koje štite našu nacionalnu bezbednost".\nIstraga ISC-a bila je odgovor na zabrinutost zbog mešanja Rusije u američke izbore 2016. godine i uticaja kampanja dezinformacija iz Rusije.\nPomenuto je i trovanje bivšeg ruskog agenta Sergeja Skripalja u britanskom gradu Solzberiju, koje London pripisuje Moskvi. Rusija je negirala bilo kakvu umešanost, ali taj slučaj je doveo do talasa proterivanja diplomata Londona i njegovih saveznika i Moskve.\nDžonson se našao na udaru kritika zbog blokiranja izveštaja Odbora za obaveštajna pitanja i bezbednost uoči opštih izbora, a šef tog odbora Dominik Griv je ovu odluku premijera nazvao "zapanjujućom".\n"Ako je on to uradio sada, mogao je to da učini i pre raspisivanja izbora", rekao je za "Independent" Griv, koji je izgubio mesto u parlamentu.\nBritanski list napominje da ovaj izveštaj ne može da bude objavljen pre imenovanja novog Odbora za obaveštajna pitanja i bezbednost i da se ne očekuje da će izaći u javnost pre januara.\nBritanija istraga izveštaj rusi Boris Džonson mešanje


U Srpsku stiglo 25 hiljada doza vakcina Spunjik V - Vijesti Srpske – Najnovije vijesti iz Republike Srpske\nNaslovna Republika Srpska U Srpsku stiglo 25 hiljada doza vakcina Spunjik V\nU Republiku Srpsku danas je stiglo novih 25.000 doza vakcina prve komponente „sputnjik ve“, rekao je ministar zdravlja i socijalne zaštite Republike Srpske Alen Šeranić.\nNakon odluke Republčkog štaba za vanredne situacije bićemo u prilici da ove vakcine odmah uputimo prema vakcinalnim centrima i prema domovima zdravlja – rekao je Šeranić.\nOn je podsjetio da su nove doze vakcina stigle u Republiku Srpsku u skladu sa realizacijom ugovora koji Institut za javno zdravstvo Republike Srpske ima sa dobavljačem “Krajina grupom”, saopšteno je iz Ministarstva zdravlja i socijalne zaštite Republike Srpske.\nKada je riječ o određenim nedoumicama u pogledu vakcinacije “sputnjikom ve”, Šeranić je rekao da je proizvođač prije mjesec dana promijenio uputstva da se revakcinacija drugom dozom može raditi od 21 do 90 dana u periodu od primljene prve doze o čemu su obaviještene sve zemlje koje raspolažu ovom vakcinom.\nŠeranić je poručio da stanovništvo u Srpskoj nema razloga za zabrinutost jer je bitno da se vakcinišu prvom dozom, a kroz realizaciju ugovora obezbijediće se komponenta dva ove vakcine i time omogućiti vakcinacija u periodu koji je proizvođač definisao.


OSM Televizija - U Austriji uhapšen pukovnik zbog špijunaže\nU Austriji uhapšen pukovnik zbog špijunaže\n„Vojna kontraobavještajna služba, uz pomoć međunarodne zajednice, otkrila je slučaj špijunaže. Bivši pukovnik je prenosio važnu informaciju Rusiji tokom svih ovih godina, a protiv njega je podignuta optužnica“, napisao je na Tviteru predstavnik austrijskog Ministarstva odbrane Mihael Bauer.\nKako se navodi, tu informaciju je potvrdio i austrijski kancelar Sebastijan Kurc, a kako je precizirao, tim se bavio od 90-ih godina prošlog vijeka sve do 2018.\n„Trenutno se sprovodi istraga i potrebno je utvrditi da li je to istina ili ne. Međutim, prema dosadašnjim informacijama kojima raspolažemo, a uzimajući u obzir i nedavna dešavanja, mislim da će se ova informacija potvrditi“, istakao je on.\nPrema pisanju medija, za svoj posao je dobio 300.000 evra, a dužan je bio da svake dvije nedjelje održava kontakt sa svojom ruskom vezom pod imenom „Јurij“.\nJoš iz iste kategorije: « Novinar se svađao s Trampom pa ostao bez propusnice Laburisti žele izbore ili novi referendum »


Biblioteka u Zrenjaninu domaćin izložbe o socijalnoj inkluziji\nVi ste ovde:Početna»Projektne aktivnosti»Biblioteka u Zrenjaninu domaćin izložbe o socijalnoj inkluziji\nBy Jovan objavljeno\t 22/01/2018 Projektne aktivnosti\nU organizaciji Gradske narodne bilblioteke „Žarko Zrenianin“ u Zrenjaninu i EU info centra, u Zrenjaninu će od 24. januara biiti otvorena izložba autorske grafike „Zajedno možemo više“ i održana tribina o socijalnoj inkluziji.\nIzložba od 20 radova na kojima autori edredstavljuaju svoje viđenje problema društvene inkluzije nastala je u okviru projekta „Podrška Evropske unije inkluzivnom društvu“ i bila je organizovana najpre u EU info centru u Beogradu. Zrenjanin je prvi grad u koji izložba ide, s ciljem da se podstakne razgovor o društvenoj inkluziji ugroženih grupa. Izložba će biti otvorena u biblioteci „Žarko Zrenjanin“ u 17.30, a nakon otvaranja biće održana tribina o socijalnoj inkluziji u Zrenjaninu i Srbiji.\nIzložbu će otvoriti direktor Biblioteke „Žarko Zrenjanin“ Milan Bjelogrlić i šef sektora u Delegaciji EU u Republici Srbiji Nikola Bizel.\nIzložba će biti postavljena u zrenjaninskoj biblioteci do 20. februara, a potom će nastaviti „putovanje“ kroz Srbiju. Evropska unija je najveći donator u Srbiji na planu socijalne politike i socijalne kohezije i od 2007. do 2017. godine donirala je 213 miliona evra.


Ruska mornarica dobija bešumne podmornice - 14.08.2017, Sputnik Srbija\nRuska mornarica dobija bešumne podmornice\nRatna mornarica Rusije će do 2020. godine dobiti dve podmornice projekta 636 „Varšavjanka“, navodi se u saopštenju pres-službe Ministarstva odbrane Rusije. 14.08.2017, Sputnik Srbija\n21:17 14.08.2017 (Osveženo: 01:40 26.08.2021)\n© Sputnik / Vitalij Anjkov / Uđi u foto-galerijuPodmornica "Varšavjanka"\nRatna mornarica Rusije će do 2020. godine dobiti dve podmornice projekta 636 „Varšavjanka“, navodi se u saopštenju pres-službe Ministarstva odbrane Rusije.\nRusija pokazala moć na vodi: Izronile podmornice, zaplovili brodovi\n30 Jul 2017, 19:41\n„Dve dizel-električne podmornice projekta 636 ’Varšavjanka‘, koje su nazvane ’Petropavlovsk Kamčatski i ’Volhov‘, popuniće sastav Ratne mornarice Rusije već krajem 2020. godine, u slučaju uspešnog završetka testiranja. Radovi na njihovoj izgradi počeli su uoči Dana ratne mornarice Rusije u Sankt Peterburgu“, navodi se u saopštenju.\nNavedeno je da su podmornice projekta 636 najtiše ruske podmornice. Zbog te specifičnosti NATO ih naziva „crnim rupama“. One imaju savremene radare, hidroakustičnu stanicu, torpeda kalibra 533 milimetara i krstareće rakete „Kalibar“.\nU prethodnih nekoliko godina u sastav Ratne mornarice Rusije već je ušlo 6 dizel-električnih podmornica projekta 636, izgrađenih za Crnomorsku flotu. Podmornica serije „Krasnodar“ u maju i junu 2017. godine izvela je uspešno testiranje krstarećih raketa „Kalibar“ iz Sredozemnog mora na kopnene objekte terorističke organizacije DAEŠ na teritoriji Sirije.


21-11-2019 16:56 Svet Planeta\nOsnivač i izvršni direktor Fejsbuka Mark Zakerberg i osnivač Pejpala Piter Til večerli su sa američkim predsednikom Donaldom Trampom prošlog meseca u Beloj kući.\nTil, istaknuti pristalica Donalada Trampa, jedan je od prvih velikih ulagača u Fejsbuk i jedan od sedmorice članova odbora.\nKompanija je potvrdila da se večera na koju je Tramp pozvao dvojicu milijardera desila.\n“Kako što je normalno za direktora velike američke kompanije, Mark je prihvatio poziv za večeru sa predsednikom i prvom damom u Beloj kući”, navedeno je u saopštenju.\nPoslednjih nedelja su se ambiciozni planovi kompanije da uspostavi Libru kao novu digitalnu valutu suočili sa ozbiljnim problemima.\nNekoliko ključnih partnera, uključujući i Pejpal i Masterkard, nedavno su povukli podršku projektu.\nKonzervativci i pristalice Trampa u prošlosti su optuživali Fejsbuk da im je cenzurisao stavove, ali je kompanija to negirala.\nI liberali su sada ljuti na Fejsbuk zbog toga što je odbio da proverava političke reklame tokom predstojeće kampanje zai zbore 2020. godine.\nPročitajte OVDE kako je razjašnjena pozadina rata sa Rusijom.


Međunarodni poslovni forum 11. i 12. juna u Sarajevu |\nMinistarstvo privrede Kantona Sarajevo u saradnji sa British Councilom organizuje Međunarodni poslovni forum koji će se održati 11. i 12. juna 2014. godine sa početkom u 9:30 sati u Kongresnom centru Terme Ilidža.\nCilj ovogodišnjeg Međunarodnog poslovnog foruma je predstavljanje Kantona Sarajevo kao potencijalne investicijske destinacije i predstavljanje privrednog sektora Kantona Sarajevo.\nOrganizatori očekuju da će Forum postati tradicionalan, kao i da će ulaganja u promociju Kantona Sarajevo kao investicijske destinacije rezultirali unapređenjem privrednog sektora i poslovnog ambijenta za poslovanje i ulaganje.\nU okviru foruma domaći i inozemni eksperti govorit će o poslovnim izazovima današnjice, ekonomskom razvoju, izvozu na evropsko tržište, prioritetu preuzimanja evropskih normi, kako pristupiti i iskoristiti raspoložive fondove Evropske unije itd.\nDrugog dana Međunarodnog poslovnog foruma, British Council će organizirati okrugli stol o implementaciji evropskih i međunarodnih standarda u obrazovanju kako bi se stvorio bolji pristup radnom i obrazovnom tržištu Evrope i svijeta. Ovogodišnji Forum će okupiti najeminentnije privredne i finansijske eksperte iz zemlje i inostranstva, kao i predstavnike stranih i domaćih kompanija različitih sektora privrede.


Bliži se završetak izgradnje novog doma zdravlja u Borči - www.lobi-info.rs\nBliži se završetak izgradnje novog doma zdravlja u Borči\nMarija K. 22. septembra 2020., 12:51 3.2k Views\nGradski i opštinski čelnici obišli su danas radove na izgradnji novog doma zdravlja u Borči. Kako je navedeno objekat će biti završen u januaru sledeće godine.\nNovi dom zdravlja prostiraće se na preko pet hiljada kvadrata i imaće sve potrebne specijalističke službe za oko 150 hiljada stanovnika leve obale.\nInače, sugrađani sa leve obale čekaju ovakav dom zdravlja već tri decenije i on bi trebao da obezbedi daleko bolju zdravstvenu zaštitu.\nUkoliko opština i grad obezbede dodatna sredstva, deo ovog prostora biće uređen i kao dnevni boravak za najstarije sugrađane.\nKako saznajemo, uskoro će biti raspisan i tender za izgradnju novog vrtića nedaleko od novog doma zdravlja, a priprema se i lokacija za izgradnju još jedne škole.\nSadašnji dom zdravlja u Borči će nakon otvaranja novog doma zdravlja biti preuređen u opštinski uslužni centar.\nNaša je želja da se u tom prostoru nalaze službe za legalizaciju objekata, za izdavanje dokumenata, tačnije, za sve poslove koje građani sada obavljaju u Opštini Palilula u Takovskoj – ukazao je predsednik opštine Aleksandar Jovičić.\nOvaj uslužni centar bio bi namenjen sugrađanima iz svih naselja na levoj obali.\nOstaje da se vidi koliko će nakon završetka izgradnje biti potrebno vremena da se opremi novi dom zdravlja i da se zaposli dovoljan broj lekara.\nPrethodna objava Tramvaji na levoj obali nakon izgradnje mosta kod Ade Huje\nSledeća objava Odložen ovogodišnji beogradski Sajam knjiga


Tepić pita Vučića o "nosaču kofera" i ko laže – VBA ili on | WebTribune\nсреда, 29 септембар, 2021\nSAD izvestile o uspešnom testu hipersoničnog oružja\nUDARNO – The Wall Street Journal: Službenik CIA evakuisan iz Srbije, sumnja se na napad “usmerenom energijom”\nSANU o Kosovu: To je tvorevina okupatora – otcepljenje suprotno međunarodnom pravu\nAlbanci uplašeni zbog Rusa na severu Kosova\nGas u Evropu preko Srbije, Ukrajina besna\nHome SPEKTAR Tepić pita Vučića o „nosaču kofera“ i ko laže – VBA ili on\nPosted date: септембар 29, 2021 In: SPEKTAR\nPotpredsednica Stranke slobode i pravde Marinika Tepić izjavila je da otvaraju više pitanja o odgovornosti VBA u prikrivanju kretanja i delovanja lica iz kriminalne sredine oko najviših državnih funkcionera.\nTakođe o odgovornosti VBA u švercu oružja, odgovornosti u prikrivanju navodnog prisluškivanja predsednika Srbije Aleksandara Vučića, ali i zašto glavno lice – direktora VBA Đura Jovanića zovu “nosač kofera”, dodajući da su o tome određene informacije dobili od profesionalaca VBA. Postavila je nekoliko pitanja Vučiću.\nTepićeva je, na konferenciji za novinare, pokazala fotografiju direktora VBA Đura Jovanića.\n„Jovanić je svoj razvojni put i uspeh sticao paralelno sa usponom Vučića, bio mu je lični pratilac, zadužen za bezbednost od 2012, kada je Vučić postao ministar odbrane, (Jovanić) postao je nakon toga načelnik odeljenja za bezbednost u Ministarstvu odbrane (MO) i vidite da je dogurao da direktora VBA.\nZa to vreme je tri puta unapređen mimo propisa, nedavno je takođe mimo propisa i mimo svih uslova koji su predviđeni zakonom i internim aktima, dobio stan od gotovo 100kvm.\nUnapređen iako je padao na vrlo važnim ispitima. I zbog toga se postavlja ključno pitanje da li je svime ovim Đuro Jovanić nagrađen zato što je prikrivao lica iz kriminogene sredine oko predsednika Vučića, da li je nagrađen zbog toga što je zataškavao odgovornost VBA u aferi o navodnom prisluškivanju Vučića, da li je Đuro Jovanić napredovao zbog toga što je prikrivao šverc oružja, iako VBA ima prva uvek sve ove podatke i da li je nagrađen zato što je postao nosač kofera u svojim učestalim putovanjima po UAE“, upitala je Tepićeva.\nOna je postavila nekoliko pitanja Vučiću, navodeći da je on, kao vrhovni komandant i predsedavajući Saveta za nacionalnu bezbednost, dužan da da odgovore.\n„Zašto Aleksandar Vučić ćuti o oružju iz ratnih rezervi koje je 2017. i 2018. skidano sa stokova vojske, čak i iz jedinica vojske, dok se istovremeno Vojska Srbije zaduživala, a da bi se to oružje prodavalo Arapima.\nDa li ga je Đuro Jovanić o tome obavestio i tom ilegalnom prometu sa niškog aerodroma, reč je o puškama M70, i da li su to Jovanić i Vučić zajedno prikrivali ili je to Jovanić radio sam, na svoju ruku.\nZašto Aleksandar Vučić ćuti o tome da su ručne bombe M75 skidane sa stokova vojske i proglašavane za rashod, a onda umesto da se unište i delaborišu, samo su ih preprodavali u sanducima iz Bosne i to za šest puta skuplju cenu.\nDa li su Vučić i Jovanić zajedno to prikrivali, ili je to Jovanić radio na svoju ruku, dok je istovremeno svakodnevno slušao da se istraživački novinari, (uzbunjivač) Aleksandar Obradović, opozicija, kritička i stručna javnost optužuju da su oni ti koji upropašćavaju namensku industriju, da pokušavaju da naštete Srbiji, a ne oni koji su ovakve informacije znali, zataškavali i do dan danas o njima ćute.\nDa li je zbog svega ovoga Vučić izabrao Jovanića, kao čoveka od najvećeg poverenja – da nosi kofer prilikom njegovih učestalih poseta UAE. Profesionalci kažu da je kofer stvorio Jovanića, a na isti način i Beograd na vodi.\nČetvrto pitanje je zašto je Đuro Jovanić krio od Aleksandra Vučića da je Vučić „upao na mere“ zapravo legalnog prisluškivanja kriminalca Zvonka Veselinovića i Milana Radoičića, a onda Vučić lažno tvrdio da njega zapravo neko prisluškuje i da postoji neka zavera protiv njega.\nNaravno, optužbe usmerio na (ministra) Nebojšu Stefanovića i (nekadašnju državnu sekretarku) Dianu Hrkalović. A VBA je morala imati i imala je sve informacije o tome da se radi o legalnom prisluškivanju kriminogenih lica sa kojima je Vučić bio u komunikaciji, što smo mesecima tvrdili“, navela je Tepićeva.\nOna je rekla i – „ili laže Vučić ili VBA i Jovanić“. „Ili je Jovanićev VBA prikrivao da se Vučić sastaje i komunicira sa licima iz kriminogene sredine ili je Aleksandar Vučić to sam prikrivao i pokušavao da zataška. I na kraju, dok je Aleksandar Obradović iz Krušika bio hapšen, maltretiran, dok je hajka vođena protiv njega u svim prorežimskim tabloidima, dok je čak Aleksandar Vučić vređao njegovu majku, optuživao za zloupotrebe i uništavanje namenske industrije, a onda sve učinio da tu temu zatrpa.\nDa li je pomoćnik ministra odbrane Nenad Miloradović, koga smo nedavno videli rame uz rame Aleksandra Vučića na jednoj vežbi, tražio od Krušika 2017. i 2018. godine da mu daju tehnologiju za proizvodnju raketa, kako bi tu tehnologiju prodavao Hrvatima.\nU kakvoj je vezi isti pomoćnik ministra odbrane sa firmom Areks iz Slovenije, koja proizvodi poluatomatske pištolje i automatske puške po tehnologiji Zastava oružja, i odakle toj firmi tehnologija za kopiranje pištolja CZ 99 i automatske pušek M70.\nI poslednje pitanje, zbog čega novo strelište u kasarni Specijalnih brigada u Pančevu, koje je izgrađeno za 450.000 evra, nikada nije tehnički pripremljeno jer se zna da ne zadovoljava bezbednosne uslove, odnosno da meci rikošetiraju u porodične kuće ljudi. Da li se i ovo zataškava jer je strelište radila firma Morava In iz Kruševca, koja se direktno povezuje sa direktorom BIA – Bratislavom Gašićem.\nOdgovori na ova pitanja verujem da su vam jasni, ali su nužni da dođu iz usta i Aleksandra Vučića koji komentariše sve, pa čak i to ko šta tvituje, samo ne odgovara na ključna pitanja i afere koje je sam izmislio. Ovo je još jedan dokaz, da je počev od svog ministrovanja u MO, da nije časio časa da i u tom resoru, odmah počne da pravi paralelnu strukturu sa sebi servilnim ljudima i nestručnim ljudima“, rekla je.\nTepićeva je navela da je od 2018. godine, od kada je Đuro Jovanić direkor VBA, više od 10 posto najboljih profesionalaca VBA napustilo službu, a da je dobar deo njih degradiran i dislociran, poslat u neke druge gradove, odnosno, kako kaže – sklonjen.\nOna je rekla da iznesene informacije nisu od juče i da su skupljane godinama i ističe da je za to vreme VBA zloupotrebljena.


Foto: Petar Marković, Tanjug/ Nikola Anđić, Aleksandar Dimitrijević, Shutterstock / RAS Srbija\nVuk Jeremić Zdravko Ponoš Dragan Đilas\nIako bi se u fazi pre samog početka izborne kampanje očekivali jedinstvo i harmonija, to se ni ovog puta u redovima opozicije nije dogodilo. Pitanje ko će biti predsednički kandidat unelo je razdor.\nNa sastanku pre nekoliko nedelja Dragan Đilas je gotovo ultimativno rekao da će Zdravko Ponoš biti kandidat, ali to nije naišlo na prihvatanje Narodne stranke. Vuk Jeremić je tada predložio da se rade dva nezavisna istraživanja i da se, na osnovu rezultata, nađe najjači kandidat za predsednika.\n- Jeremić je već imao istraživanja u kojima su mereni rezultati devet potencijalnih kandidata. Najbolje rangirana je bila Marinika Tepić, dok je tek na devetom mestu bio Zdravko Ponoš, a ispred njega Boris Tadić, Siniša Kovačević, Vladeta Janković, Miroslav Aleksić... Zato je tako samouvereno predložio da se ponove istraživanja, jer je znao da se Miki Aleksić bolje kotira - navodi izvor “Blica”.\nPrihvatio predlog, pa se predomislio\nIako je najpre prihvatio ovaj predlog, lider SSP Dragan Đilas se u međuvremenu predomislio, pa je tokom vikenda nakon sednice GO SSP izjavio da je kandidat te stranke Ponoš.\nĐilas je potom juče izjavio da Miroslava Aleksića iz SSP nisu doživljavali kao predsedničkog kandidata i da ga nisu ni “merili”.\n- Merili smo Ponoša i Mariniku Tepić. Tražimo čoveka koji će biti simbol državnog jedinstva, Aleksića sam uvek video kao poslanika i ministra, rekao je Đilas za N1.\nMeđutim, u NS su juče rekli da su iznenađeni tvrdnjama da rejting Aleksića nije meren. Portparol NS Stefan Jovanović naveo je da su istraživanja stigla juče i da pokazuju da su dobri kandidati i Aleksić i Ponoš.\n- Meren je i rejting Mikija Aleksića, koji je pokazao da je on dobar kandidat - rekao je Jovanovi, i dodao da su istraživanja završena 25. januara.\nPrema njegovim rečima, istraživanje koje je radio Đorđe Vukadinović pokazalo je da postoje kandidati koji imaju dobar rejting, a među njima su Tepić, Boža Prelević, Aleksić i Ponoš.\n- Svo četvoro imaju jako dobar rejting koji može da ugrozi Vučića na izborima, rekao je Jovanović.\nAnalitičari kažu da je sve ovo Đilasov manevar da se postavi kao neprikovsnoveni lider opozicije.\n- To nije dobra poruka koja se šalje građanima. Jako je važno da se pošalje slika jedinstva. Umesto toga smo videli nešto sasvim suprotno i da je gospodin Đilas nesumnjivo hteo da se nametne kao lider opozicije i kao čovek od kojeg sve zavisi, te tako prebacio lopticu na Jeremićev teren i stavio ga u nezavidan položaj gde bi svaka odluka koju od donese bila poen za Đilasa - rekao je politikolog Vuk Velebit za "Juronjuz".\nSa druge strane, izvršni direktor Cesida Ivo Čolović kaže da ovakav potez opozicije de facto liči na preuzimanje incijative, pa čak i shvatanje da možda ne postoji bolji kandidat.\n- Tu je i želja da se nametne drugoj političkoj partiji odakle je on izašao kao najbolje rešenje za predstojeću predsedničku trku - kaže on, i dodaje da se mora sačekati kako bi se video dalji razvoj situacije.\nOno što bi bilo nezgodno, kaže, jeste "da se dva meseca pred izbore naglo prekidaju koalicije, to bi onda ugrozilo parlamentarnu trku".\nVelebit pak, smatra da je sasvim izvesno da će bivši načelnik Generalštaba Zdravko Ponoš biti predsednički kandidat, ali predviđa šta bi moglo biti ako do toga ne dođe.\n- Uneli bi se novi sukobi u redove opozicije, a građanima bi se poslala poruka da opozicija dva meseca nema ili ne može da se dogovori oko kandidata. Možda je to vreme već i isteklo, pa je to bio jedan od razloga zbog kojih je SSP odlučila da ga predloži - kaže Velebit, i dodaje da je jako važno što pre krenuti u kampanju kako bi se poboljšala Ponoševa vidljivost.\nČolović se slaže da je "brendiranje" kandidata opozicije najvažnije budući da građani u Srbiji često ne prepoznaju ni same partije, prenosi "Juronjuz".\nSpremni za podršku\nNakon ovog vikend - iznenađenja, usledila je još jedna reakcija Narodne stranke, čiji je lider Vuk Jeremić rekao da se prilikom određivanja kandidata opozicije za predsednika Srbije ne bi trebalo voditi bilo kakvim ličnim, partijskim ili nekim drugim posebnim interesima i da je važno očuvati jedinstvo koalicije Narodne stranke, SSP i DS.\n- Prvi izbor NS je Miroslav Aleksić. Po mom mišljenju, i Aleksić i Ponoš su dobri kandidati. Bez obzira na to što je Ponoš napustio sve rukovodeće funkcije u NS svega nekoliko meseci pred izbore, bez obzira što je Ponoš član NS koga predlaže Đilas, a ne naša stranka, mi smo spremni da ga podržimo - rekao je Jeremić za “Newsmax Adria”.\nU septembru prošle godine činilo se da će Zdravko Ponoš biti “čovek” Narodne stranke za prestonicu. To je, zapravo najavio sam Jeremić, koji je tada rekao da je Predsedništvo Narodne stranke donelo takvu odluku, i da će “pripreme za oslobađanje Beograda na izborima 2022. poveri potpredsedniku stranke, generalu Zdravku Ponošu”.\nĐilas je, međutim, rekao da će Ponoš biti kandidat za predsednika onog dela Srbije koji želi promenu vlasti, dodajući da "ćemo za ovog čoveka izginuti u kampanji".\nPonoš se ne oglašava\nZdravko Ponoš za sada se ne oglašava, pa "Blic" nije uspeo da sazna da li je prihvatio kandidaturu, niti kako se oseća dok je rukovodstvo njegove Narodne stranke praktično pred ultimatumom Dragana Đilasa.\nZanimljovo će biti i kako će Vuk Jeremić, ukoliko na ultimatum pristane, ubediti članove svoje stranke da rade kampanju Ponošu. Ili, ako ne pristane na ultimatum, s kim bi mogao da napravi alternativnu koaliciju za aprilske izbore.\nLutovac odbio kandidaturu za gradonačelnika\nPredsednik Demokratske stranke Zoran Lutovac odbio je juče predlog koalicionih partnera da bude kandidat za gradonačelnika Beograda, rečeno je u vrhu DS. Kada je reč o predlogu da Zdravko Ponoš bude kandidat za predsednika Srbije o tome će DS odlučiti do kraja ove nedelje.\n- DS će se o predlogu da Zdravko Ponoš bude predsednicki kandidat izjasniti posle konsultacija i razgovora unutar stranke, a potom i razgovora sa svim partnerima u Savezu - rekao je izvor iz te stranke.\nKako navodi sagovornik, do kraja nedelje biće održano predsedništvo, razgovor sa članovima Glavnog odbora i članstvom iz cele Srbije.\n- Već smo imali sastanak Političkog saveta i razgovor sa članovima Gradanskog demokratskog kluba, kažu u stranci i podsćaju da u DS-u postoji praksa da se o važnim odlukama vodi široka rasprava, a tek potom donosi odluka.\nZdravko Ponoš Dragan Đilas Vuk Jeremić Kandidatura izbori u Srbiji Izbori u Srbiji 2022 Predsednički kandidat SSP Narodna stranka Miroslav Aleksić\n11:18 "BESPLATNE" SADRŽAJE PLAĆAMO LIČNIM PODACIMA Poverenik Marinović upozorava da Srbi olako dele podatke poput matičnog i broja telefona, mejl adrese...\n11:15 Jedna žrtva, pet ranjenih u pucnjavi u crkvi u Kaliforniji: Parohijani SAVLADALI NAPADAČA


Omogućen prijem novca preko Pej Pala – RADIO TELEVIZIJA BOR\nBOR, SRBIJA – Jedan od najvećih servisa za plaćanje robe i usluga na internetu, Pej Pal, omogućio je korisnicima u Srbiji, kompletnu uslugu. Osim plaćanja koje je uvedeno devetog aprila 2013. godine, od 14. aprila omogućen je i prijem novca iz inostranstva.\nOva mogućnost najavljivana je još oktobra prošle godine, ali je ostvarena tek početkom prošle nedelje. Za korisnike interneta, posebno one koji mogu da ponude usluge kompanijama u svetu, arhitektama, programerima, veb dizajnerima ili prevodiocima, značiće mnogo jer je omogućeno da im uplate veoma brzo stigne na račun.\nTakođe, moguća je i prodaja robe preko interneta, ali je neophodno da država prilagodi zakonska i podzakonska akta kako bi se pojednostavila procedura, jer do razvoja ovog sektora neće doći ako smo skuplji u odnosu na druge zemlje.\nPostoji još jedno značajno ograničenje. Građani Srbije ne mogu međusobno da plaćaju usluge preko Pej Pala, jer Srbija ne dozvoljava promet devizama između svojih građana, preduzeća i preduzetnika, već samo u dinarima, a ovu valutu Pej Pal ne prepoznaje.\nU Narodnoj banci Srbije kažu da je namera da preduzetnici i trgovci iz Srbije lakše izađu na svetsko tržište, i da je ovaj servis namenjen prekograničnom plaćanju, a plaćanja u Srbiji, između građana, nisu dozvoljena preko institucija koje nemaju licencu za rad u našoj zemlji.\nKada Srbija postane članica EU preko Pej Pala koji je registrovan u Luksemburgu moći će da se vrše plaćanja i između rezidenata.\nOčekuje se da olakšano primanje uplata iz inostranstva doprinese samozapošljavanju, jer će i oni koji nisu koristili internet za prodaju onoga što proizvode, sada početi, a očekuje se i povećanje broja onlajn prodavnica, kažu stručnjaci.\nTags: ekonomija, Pay pal\nPrevious Vredna oprema za Sektor za vanredne situacije MUP-a Srbije i Drobeta inspektorat rumunske županije Mehedinci\nNext Borba protiv sive ekonomije prioritet države


Više sredstava za ortopedska i druga pomagala u 2018. godini u HNK/Ž\nKoalicija organizacija osoba sa invaliditetom HNK/Ž "Zajedno smo jači" zajedničkim zagovaranjem sa drugim organizacijama, uticala na unapređenje i proširenje Liste ortopedskih i drugih medicinskih pomagala u HNK/Ž.\nKoalicija "Zajedno smo jači" u 2017. godini ostvarila je izuzetno dobru saradnju, partnerstvo sa Zavodom zdravstvenog osiguranja HNK/Ž. Na održanim sastancima razgovaralo se o potrebama osoba s invaliditetom, te mogućnosti poboljšanja i proširenja prava osiguranika na ortopedska i druga pomagala. Financijskim planom za 2018. godini, Zavod je povećao planirana sredstva za nabavu ortopedskih i drugih pomagala s ranijih 1.900.000 na 2.700.000 KM, te Vladi HNK/Ž, putem Ministarstva zdravstva rada i socijalne skrbi, uputio prijedlog izmjena i dopuna Liste ortopedskih i drugih pomagala koja se izdaju na teret sredstava obveznog zdravstvenog osiguranja.\nVlada HNŽ/K prihvatila je prijedlog Zavoda i donijela Odluku o izmjeni i dopuni Odluke o obimu prava na korištenje ortopedskih i drugih pomagala koja se mogu propisivati u okviru obveznog zdravstvenog osiguranja.\nSastavni dio ove odluke je Lista ortopedskih i drugih pomagala na koju su uvrštena određena pomagala koja ranije nisu bila na listi, za pojedina pomagala izmijenjeni su rokovi trajanja pomagala i indikacije na osnovu kojih osiguranici mogu ostvariti pravo na ortopedsko i drugo pomagalo, a za pojedina pomagala koja su već na Listi, odlukom Upravnog vijeća ZZO HNK/Ž, povećano je učešće Zavoda u nabavci istih.\nKoalicija organizacija osoba sa invaliditetom HNK/Ž "Zajedno smo jači" izrazila je svoju veliku zahvalnost za dosadašnju saradnju Zavodu zdravstvenog osiguranja HNK/Ž, i želju da se saradnja i dalje nastavi, na putu građenja društva jednakih mogućnosti za sve, bez obzira na različitosti, po bilo kojoj osnovi.


Saradnja u interesu pacijenata – Radio Televizija Novi Pazar\nJuly 17, 2018 July 17, 2018 Sajma Drazanin 500 Views\n“Razvijanje organizacionih sposobnosti,uvođenje novog sistema finansiranja, koje podrazumeva da će se zdravstvene institucije finansirati onoliko koliko usluga budu obavljali, bolja komunikacija i unapređenje saradnje” ,samo su neke od tema o kojima su danas razgovarali lekari iz Novog Pazara i Kragujevca. Gosti su se upoznali sa radom novopazrske Opšte bolnice, ali i izrazili zadovoljstvo što će moći da pomognu svojim kolegama sa kojima su kako je istaknuto već imali dobru saradnju.\nNovi metod vođenja zdravstevne zaštite uskoro i u Novom Pazaru\nLekari iz Kragujevca danas su posetili novopazarsku Opštu bolnicu i upoznali se svojim kolegama u Novom Pazaru, kako bi se postigla brža i bolja komunikacija, a sve u cilju da se poboljša kvalitet zdavstvene usluge prema pacijentima koji se upućuju u Kragujevac. Direktor Opšte bolnice dr Meho Mahmutović kaže da je značajno da pacijenti znaju gde i kod koga idu i ocenio da je Urgentni centar u Kragujevcu jedna ozbiljna instutucija. Pomoć kolega iz Kragujevca Mahmutović očekuje i u pokretanju sistema, koji se naziva Dijagnostički srodne grupe (DSG), a čije uvođenje će od nove godine biti obavezno. Dvojica direktora složili su se da je saradnja Opšte bolnice u Novom Pazaru i KC Kragujevac na visokom nivou, te očekuju da će se nakon ovakvih poseta ona unaprediti.\n“Mi očekujemo pomoć od kolega iz Kragujevca u pokretanju tog novog sistema finansiranja, jer od sledeće godine finansiranje od strane republičkog fonda za zadravstvo pretvara se u finansiranje na osnovu uslugama koje se ostvaruju u bolnicama. Neće se više odvajati sredstva za plate, energente za opremu jednostavno će oni koji budu znali da rade imaće i sredstva, a oni koji ne budu znali da rade imaće veliki problem. S obzirom na to da znamo u kakvim je problemima naša bolnica bila mi nemamo vremena da se prilagodimo tome i moraćemo maksimalno da iskoristimo sve prijatelje u zemlji da stane na noge da bi funkcionisala na pravi način”, kazao je Mahmutović.\nProfesor dr Predrag Sazdanović kaže da je ovaj novi sistem finansiranja u Kragujevcu već usavršen te da će rado pomoći kolegama u Novom Pazaru da i oni razviju te organizacione sposobnosti.\n“Taj sistem Dijagnostički srodnih grupa je kod nas u potpunosti implentiran. Nama je potrebno bilo dve godine. Mi smo uvideli sve te nedostatke koje je sistem imao i vrlo smo voljni da naše znanje i iskustvo prensemo i upotrebimo u Novom Pazaru, kako bi što pre dobio taj novi moderni sistem vođenja zdravstvene zaštite. Naši specijalisti su tu već gostujući doktori, a sve što treba da pomognemo Klinički centar Kragujevac je na raspolaganju”, dodao je Sazdanović.\nGosti su istakli da su medoicinskom osoblju u Kragujevcu svi pacijenti dragi i bliski i izrazili zadovoljstvo što će moći da svoje znanje prenesu kolegama u Novom Pazaru. Ocenjeno je i da je novo rukovodstvo Opšte bolnice do sada brojnim aktivnostima pokazalo ozbiljan pristup svim mogućim aspektima zdravstvene zaštite.\n← Šta je potrebno za putovanje automobilom u inostranstvo\nZuković: Bibić odličan u Tampereu →


30 sep 2017 15:46\t#30211 od Onć Jovanović Eleonora\nMikotoksini na plodovima voća i povrća was created by Onć Jovanović Eleonora\nNajčešće vrste gljiva čiji se mikotoksini mogu naći u voću, povrću i proizvodima od voća i povrća pripadaju rodovima: Aspergillus, Penicillium I Alternaria. Razvoj ovih gljivica na plodovima voća i povrća može bude u toku vegetacije, kao i u toku manipulacije za vreme berbe, sortiranja, transporta I čuvanja.\nS druge strane globalno zagrevanje, odnosno povećanje srednjih godišnjih temperatura dovodi do proširivanja areala rasprostranjenosti termofilnih toksigenih gljiva kao što je A. flavus, koji se godišnje pomera za oko tri do pet kilometara prema polovima.\nDobra poljoprivredna praksa je najvažnija I najefikasnija mera borbe, u prevenciji kontaminacije toksigenim gljivama i mikotoksinima, pre, u toku i posle berbe. Primena ove mere podrazumeva gajenje otpornih sorti prema abiotskim i biotskim stresovima, balansiranu primenu đubriva, upotrebu insekticida, fungicida i bioloških sredstava za zaštitu biljaka, pravilno navodnjavanje, minimiziranje povređivanja pri berbi i manipulaciji plodovima. Takođe, od velikog značaja je i dobra praksa skladištenja koja obuhvata i minimizaciju povreda pri manipulaciji, kontrolu temperature i vlage u toku čuvanja, higijenu skladišnog prostora i opreme, kao i suzbijanje mikroorganizama i štetočina u skladištu.


Splićanka nosila srpsku, a Novosađanka hrvatsku zastavu\nTanjug 12. jula 2019. 13:19\nNOVI SAD – Zajedničke fotografije dveju devojaka obučenih u hrvatsku i srpsku zastavu na Exit festivalu, izazivaju oduševljenje na društvenim mrežama.\nIzazvale su pažnju gde god su se pojavile, a, kako Jelena objašnjava, na ovu ideju došle su zajedno.\n„Iris i ja imamo isti stav po pitanju tih stvari, volimo se baš zbog toga ko smo i smatramo da bi i ostali ljudi trebalo tako da se ophode jedni prema drugima. Zar je uopšte bitno ko je odakle, ko koga voli, bitna je osoba, a pogotovo mi mladi treba da se oslobodimo tih okova i granica“ kaže Jelena i otkriva da su se zajedno izuzetno provele na festivalu.\n„Iris je ovo prvi festival i oduševljena je, pritom je slušala svoj omiljeni bend The Cure, meni je ovo treći Exit i naravno provela sam se i više nego prelepo, svitanja uz drage ljude na Dance Areni i taj divan osećaj ne mogu tako lako da se opišu. U našem društvu se ne gleda ko je koje nacionalnosti, niti pravimo bilo kakve razlike po pitanju bilo čega“ poručuje Jelena i dodaje da su tim gestom želele da pošaljemo poruku kako svi konačno treba da gledaju u budućnost, a ne u prošlost.\n„Verujemo da ne treba da osuđujemo ljude na osnovu bilo koje razlike! Stop mržnji, širimo ljubav!“, poručuje ova razborita devojka iz Novog Sada.\nJelena i Iris dobile su od organizatora Exita ulaznice za Sea Dance festival, koji će biti održan od 30. avgusta do 1. septembra na plaži Buljarica u Budvi, ne bi li nastavile da šire ljubav i toleranciju po celom regionu.\nZoran Zemun pre 3 meseca\nlako je u Novom Sadu, nek splicanka to uradi u svom rodnom gradu… Dosta vise sa tim glupostima i nasoj toleranciji samo u njihovom pravcu. Kad ce doci do reciprotiteta?


Evropska komisija: 20 milijardi eura za zapadni Balkan - Radio Srebrenik\nHomeVIJESTIBIH I SVIJETEvropska komisija: 20 milijardi eura za zapadni Balkan\nEvropska komisija: 20 milijardi eura za zapadni Balkan\nEvropska komisija (EK) namjerava da u narednoj deceniji na Zapadnom Balkanu investira do 20 milijardi eura, stoji u nacrtu investicionog plana u koji je Radio Slobodna Evropa (RSE) imao uvid.\nU nacrtu dokumenta se naglašava da će se prioritet biti bolje povezivanje ekonomija zapadnog Balkana – unutar regiona, ali i sa Evropskom unijom (EU).\n-To zahtijeva snažnu posvećenost Zapadnog Balkana sprovođenju temeljnih reformi, produbljivanju regionalne ekonomske integracije i razvoju zajedničkog regionalnog tržišta na osnovu pravnih tekovina EU kako bi se region učinio atraktivnijim investicionim područjem”, podvlači se u dokumentu.\nPaket koji je najavljen u vrhuncu krize zbog pandemije COVID-a 19 će u utorak popodne, 6. oktobra, predstaviti Evropska komisija, koja obećava da će EU “težiti približavanju regiona jedinstvenom evropskom tržištu”.\nEvropska unija potvrđuje da će region imati ogromnu korist od pojačanih napora usmjerenih “na prevazilaženje naslijeđa prošlosti, ne samo u pogledu normalizacije odnosa između Srbije i Kosova, i uspješnog zaključenja dijaloga uz pomoć EU.”\nU paketu se takođe predviđa da će pored bespovratnog finansiranja, Unija takođe pružiti garancije koje pomažu u smanjenju troškova za javne i privatne investicije i time za smanjenje rizika za investitore.\nPrevious articleTransfer Miralema Pjanića je najveći u Španiji ovog ljeta\nNext articleU TK 16 novozaraženih osoba, 2 iz Srebrenika


Centar za razvoj neprofitnog sektora » Bazični trening za razvoj civilnog društva\nTACSO Građanskih inicijativa, Resursni centar za sve organizacije civilnog društva (OCD) u Srbiji, raspisuje poziv za Bazični trening za razvoj civilnog društva namenjen organizacijama koje žele da se razvijaju.\nTrening će trajati dva dana i biće održan u Beogradu 23. i 24. septembra 2017. godine.\nCilj treninga je jačanje kapaciteta organizacija civilnog društva u Srbiji za efikasnije ostvarivanja njihovih misija. Tokom treninga biće obrađene različite teme relevantne za dobro funkcionisanje i razvoj organizacija kao što su administrativno i finansijsko upravljanje udruženjima, upravljanje ljudskim resursima, komunikacija i odnosi sa javnošću, načini prikupljanja sredstava.\nda organizacija ne postoji duže od 3 godine\nZa učešće na treningu se možete prijaviti popunjavanjem aplikacionog formulara na OVOM linku do 4. septembra 2017.godine.


Odbacivanjem u parlamentu sporna rezolucija neće važiti, niti će imati podršku u Srpskoj, kaže Milorad Dodik. Izrazio je žaljenje što su "neki prihvatili da budu dio većine pri usvajanju sporne rezolucije".\n"Narodna skupština je zakazna prvenstveno s ciljem da ojača, našu Rezoluciju koju smo donijeli vezno za genocid u Jasenovcu, i genocid nad srpskim narodom, tog određenja koje je skupština donijela ranije prije pet godina nema, u tome što se donijelo na nivou BiH. Onda se skrnavi položaj i omalovažava stradanje srpskog naroda, favorizuje se stradanej drugih ili se izjedančavaju oni koji su bili na zločinačkoj strani. I to je nešto što očekujemo, da ćemo sutra odbaciti tu njihovu rezoluciju", rekao je Milorad Dodik, predsjendik SNSD-a.\nŠto se tiče Blajburga, to je bio legitimni cilj Narodnooslobodilačke vojske Jugoslavije, stradali su oni koji su počinili zločine nad Srbima i mi vjerujemo da je to bila zaslužena kazna, poručio je Dodik.\nPotpredsjednik SNSD-a Željka Cvijanović rekla je da Rezolucija o poštovanju žrtava fašističkog režima i pokreta, koju je uz podršku PDP-a i SDS-a usvojio Predstavnički dom parlamenta BiH, pokazuje koliko duboko mogu da propadnu pomenute partije kada se ne pridržavaju akata koje su donijele institucije Srpske.\n"Pogubno zaista, i očekujem da svi građani Srpske osude takvo nešto, a naravno da će Narodna skupština će na predstojećoj sjednici o spornoj rezoluciji uraditi svoj dio posla i vratiti stvari u pravi tok. Dakle, poigravanje sa istorijom, dodvoravanje drugima, je nešto što neće nikome pomoći, a samo baca ljagu i na njih same koji su digli ruku za takvu rezoluciju", istakla je Željka Cvijanović, potpredsjednik SNSD-a.\nŠto se SDS-a tiče, donošenje Rezolucije o poštovanju žrtava fašističkog režima i pokreta u Parlamentu BiH je odlična stvar. To je današnji stav te opozicione partije u kojoj ne vide ništa sporno u Rezoluciji, ali vide u sutrašnjoj sjednici Narodne skupštine. Nije bilo potrebe da se u Parlamentu BiH uopšte raspravlja, kaže Milan Petković, potpredsjednik Ujedinjene Srpske.\n"Bilo kakavo otkopavanje grobova ili pokušaji prekrajanja istorije za Srbe je uvijek bolno. Zato je bitno da sutra pošaljemo poruku da bez obzira na sve NSRS najoštrije osuđuje zločine koji su se desili u BiH, prije svega nad srpskim narodom, koji je podonio najveću žrtvu, a osuđuje donošenje rezolucije koja nije donesena jednoglasno, ni među srpskim predstavnicvima i kao takva ne može biti prihvaćena u Srpskoj", istakao je Milan Petković, potpredsjednik Ujedinjene Srpske.\nZa vladajuću koaliciju u Srpskoj neprihvatljiva je rezolucija koja kvalifikuje fašističke režime i pokrete kao agresore, a ne Nezavisnu državu Hrvatsku koja je sprovodila sistemsko iseljavanje, pokrštanje i ubijanje Srba. Međutim, opozicija, koja je za Rezoluciju glasala, u njoj ne vidi ništa sporno. Možda su zaboravili da je od Ustaške ruke stradao najveći broj Srba, i da se srpske žrtve u Rezoluciji pominju poslije Hrvata i Bošnjaka što je, kažu u Srpskoj, nedopustivo.\nMilorad Dodik NSRS rezolucija


Održano osmo zasedanje konferencije rektora slovenačkih univerziteta ·\n2ТМ > Obrazovanje > Održano osmo zasedanje konferencije rektora slovenačkih univerziteta\nProfesorica Fakulteta DOBA primljena u Dvoranu slavnih u obrazovanju odraslih u Oklahomi, SAD Na Univerzitetu u Mariboru održaće se cv radionica\nOdržano osmo zasedanje konferencije rektora slovenačkih univerziteta\nU petak, 27. 9. 2019. na Univerzitetu u Novoj Gorici, u mansionu Lantjeri u Vipavi, održan je osmi sastanak konferencije rektora slovenačkih univerziteta, kojim je predsedavao Univerzitet u Novoj Gorici.\nTokom konferencije rektor Univerziteta u Ljubljani predstavio je projekat uspostavljanja Dana slovenačkih univerziteta koji bi se obeležavao 23. jula. Na današnji dan osnovan je Univerzitet u Ljubljani, koji ima izuzetan značaj za razvoj zemlje. Predlog su podržala ostala tri univerziteta.\nUčesnici konferencije takođe su razgovarali o inicijativi vlade za stvaranje Centra za nauku u Ljubljani. Rektor Univerziteta u Ljubljani naglasio je da će Centar promovisati nuaku ne samo u glavnom gradu, već i u celoj zemlji.\nTakođe, raspravljalo se i o predlogu koji je pokrenuo Olimpijski komitet Slovenije o ponovnom uključivanju studija „Fiskultura i sport“ u univerzitetske programe. Uprkos činjenici da nakon uvođenja Bolonjskog sistema, taj program više nije bio uključena u programe visokog obrazovanja, neki su ga univerziteti zadržala. Univerziteti podržavaju ovu inicijativu i verovatnoće o njoj raspravljati pre donošenja konačne odluke.


Djindjiæeva poseta Banjaluci - 2003-02-21\nOsim što je danas prisustvovao otvaranju fabrike lijekova Hemofarm u Banjaluci,najveæe inostrane investicije u BiH vrijedne 9, 2 miliona eura premijer Srbije Zoran Ðinðiæ ovu posjetu Banjaluci iskoristio je da sa najužim rukovodstvom Republike Srpske razgovara o unapreðenju privredne saradnje Srbije, Republike Srpske i BiH.\nÐinðiæ je naglasio važnost jaèanja specijalnih i paralelnih veza izmeðu Srbije i Republike Srpske i najavio da æe prvi korak u tom pravcu biti omoguæavanje benificija studentima koj se odluèe za studij u Srbiji.\nGovoreæi o politièkoj situaciji u Republici Srpskoj te predstojeæim ekonomskim reformama u oblasti poreske i carinske politike Ðinðiæ je istakao da se u ovoj godini mora definisati položaj ovog bih entiteta a reforme provesti u skladu sa Dejtonskim sporazumom.\nÐinðiæ je istakao da stalne politièke tenzije koje su izazvane èestim revizijama Dejtonskog sporazuma odbijaju strane investitore od Bosne i Hercegovine.\nU odgovoru na novinarsko pitanje Ðinðiæ je pozitivnim ocijenio saradnju Srbije sa Haškim tribunalom, dodavši da to najbolje potvrðuju ljudi koji se nalaze u Hagu. Komentarišuæi privoðenje u Hag trojice pripadnika OVK Ðinðiæ je kazao da se nada da je to samo poèetak utvrðivanja odgovornosti i za pripadnike albanskog naroda.\nÐinðiæ je ponovio raniju izjavu da srbijanske vlasti nemaju saznanja o tome gdje se nalazi Ratko Mladiæ, dodavši da predstavnici Tribunala svoja saznanja o njegovom boravištu baziraju na medijskim izvještajima.\nI na kraju da kažemo da pažnju ovdašnje javnosti danas okupira pismo koje je komadant SFOR-a Vilijem Vord uputio predsjedniku Republike Srpske Draganu Èaviæu u kojem navodi da izvještaj o aferi Orao nije dao odgovore na niz važnih pitanja.\n"Vord je pozvao Èaviæa da do 17. marta dostavi odgovore na pitanja u kojem obimu je bilo kršenja sankcija UN-a, ko je za to odgovoran i koji koraci æe biti preduzeti da vojna industrija bude dovedena pod kontrolu civilne vlasti, kako bi meðunarodna zajednica donijela konaènu odluku o Aferi Orao.


RTS :: Istraga o opozivu – Tramp pozvan na prvi pretres Odobra za pravosuđe\nSvet Istraga o opozivu – Tramp pozvan na prvi pretres Odobra za pravosuđe\nsreda, 27. nov 2019, 11:27 -> 20:59\nIstraga o opozivu – Tramp pozvan na prvi pretres Odobra za pravosuđe\nOdbor za pravosuđe Predstavničkog doma pozvao je predsednika SAD Donalda Trampa i njegov pravni tim na prvi pretres tog tela u okviru istrage o opozivu.\nPretres pred Odborom za prvosuđe Predstavničkog doma Kongresa SAD zakazan je za 4. decembar, a svedoci će biti pravni eksperti koji će govoriti o ustavnim osnovama za opoziv.\nReč je o narednoj fazi u procesu koja bi mogla da dovede do formalnog podizanja optužnice protiv predsednika, napominje Glas Amerike.\nPredsedavajući odbora Džerold Nedler rekao je da je pisao Trampu da bi ga podsetio da mu je, prema pravilima, dozvoljeno da prisustvuje pretresu, a njegovim advokatima da ispituju svedoke.\n"Predsednik ima izbor – može da iskoristi priliku da bude zastupljen na pretresu ili može da prestane da se žali na proces. Nadam se da će odlučiti da učestvuje u istrazi, direktno ili preko advokata, kao što su to uradili predsednici pre njega", naveo je Nedler.\nDodao je da će na pretresu biti "proučen postojeći okvir za odgovor na ozbiljne optužbe o neprimerenim postupcima koji bi mogli da budu osnova za opoziv".\nBivši Trampov pravni savetnik mora da se odazove pozivu\nPredsedavajući Odbora za obaveštajna pitanja Adam Šif rekao je da će odbori koji vode istragu - za obaveštajna pitanja, spoljne poslove i nadzor - izdati izveštaj sa prikupljenim dokazima, ubrzo nakon što se članovi Kongresa vrate u Vašington 3. decembra, posle praznične pauze.\nPrethodno je sudija federalnog suda u Vašingtonu, odbacujući tvrdnje administracije o imunitetu zvaničnika, presudila da bivši pravni savetnik Bele kuće Donald Mekgan mora da se odazove na obavezujući poziv Predstavničkog doma da svedoči u istrazi o opozivu Trampa.\nSudija Ketandži Braun Džekson saopštila je da "niko nije iznad zakona" i da predsednik "nema ovlašćenja" da spreči Mekgana ili druge aktuelne i bivše zvaničnike Bele kuće da svedoče. Dodala i da "predsednici nisu kraljevi".\nSekretarijat za pravosuđe zatražio je u utorak da se odloži izvršenje presude dok se ne donese odluka o žalbi.\nKako navodi Glas Amerike, Administracija ne samo što sprečava zvaničnike da svedoče u Kongresu, već odbija da istražiteljima preda dokumenta o nizu tema, pozivajući se na imunitet.\nTramp je tvitovao da bi voleo da visoki zvaničnici svedoče.\nPozive da svedoče u istrazi, između ostalih, odbili su državni sekretar Majk Pompeo, bivši savetnik za nacionalnu bezbednost Džon Bolton i vršilac dužnosti Trampovog šefa kabineta Mik Malvejni.\nDemokrate istražuju Trampa zbog vršenja pritiska na Ukrajinu da istraži političkog rivala Džoa Bajdena i veruju da bi aktuelni i bivši zvaničnici Bele kuće mogli da pruže ključne dokaze u istrazi.\nMekgan je u oktobru 2018. godine podneo ostavku na položaj pravnog savetnika Beke kuće, a njegovo ime se često pominjalo u izveštaju specijalnog tužioca Roberta Malera o mešanju Rusija u američke izbore 2016. godine.\nPrema izveštaju, Mekgan je rekao istražiteljima da je Tramp vršio pritisak na njega da otpusti Malera, a zatim je to demantovao.\nMaler je u izveštaju naveo da Trampa ne može da oslobodi krivice kada je reč o optužbama za opstrukciju pravde i demokrate sada razmatraju mogućnost da istragom obuhvate i navodne Trampove pokušaje da otpusti specijalnog tužioca.\nU središtu istrage o opozivu je telefonski razgovor američkog lidera sa ukrajinskim predsednikom Volodimirom Zelenskim, tokom kojeg je Tramp tražio da Kijev istraži Bajdena i njegovog sina Hantera.\nOdržana su i javna saslušanja tokom kojih su pojedini svedoci naveli da je Tramp uslovljavao vojnu pomoć Ukrajini, sprovođenjem istrage o Bajdenovima.\nTramp tvrdi da nije uradio ništa pogrešno, a istragu o opozivu naziva prevarom i lovom na veštice. Njegove republikanske pristalice ističu da predsednik nije uradio ništa što zavređuje da bude opozvan.\nTrampov opoziv bio bi gotovo siguran u Predstavničkom domu, koji kontrolišu demokrate, ali bi predsednik verovatno bio oslobođen na suđenju u Senatu, u kojem većinu imaju republikanci. Za Trampovu smenu je potrebna dvotrećinska većina u Senatu.\n(sreda, 27. nov 2019, 18:10) - anonymous [neregistrovani]\nsude ga zbog navodnog pritiska, kako se toga bas sada dosetise ako znamo da se americka politika vec decenijama zasniva na pritiscima\nSvedočenje stručnjaka za pravna pitanja: Postoje osnovi za opoziv Trampa\nTramp: Novac za Ukrajinu zadržao sam zbog korupcije u toj zemlji\nVolstrit džurnal: Pompeo učestvovao u razgovoru Trampa i Zelenskog\nZelenski: Niko ne može da nam naredi šta da radimo\nTramp prekinuo Zelenskog: Znate da nije bilo pritiska\nImpičment ili kako smeniti Donalda Trampa


Ultrakratkotalasno takmičenje u amaterskoj radiogoniometriji, na našem području kao interesantna disciplina privukla je dosta novih takmičara kao i klubova te iste navela da nabave potrebnu opremu i uključe se u takmičenja s ciljem sticanja iskustva za učešće na medjunarodnim takmičenjima .\nOvaj put uspjeli smo obezbijediti sponzorstvo BH Telecoma tako da nije bilo kotizacije za takmičare i goste.\nOrganizacija samog takmičenja zahtijeva veliko poznavanje, ne samo tehnike koja se koristi u vrijeme takmičenja, nego i kartografije terena kao i propozicija koje se primjenjuju u Bosni i Hercegovini.\nPropozicije za ARG BiH su usklađene sa međunarodnim koje donosi IARU ( http://www.iaru-r1.org )\nVeliki dio takmičenja organizovali su mladi ARG takmičari Mirza Spahić i Zlatko Šarić.\nNa uručenju osvojenih pehara, medalja i diploma, velikim pljeskom svi učesnici su zahvalili organizatorima na uloženom trudu i uspješnoj organizaciji.\nTakmičenju je prisustvovalo 8 klubova: E71EBS Srebrenik, E71EEE Goražde, E71EZC Zenica, E73EKK Kakanj, E73ESP Stjepan Polje, E74CMN Zavidovići, E71GJK Banovići, E77CFG Brčko sa 38 takmičara i oko 30 gostiju.\nIzvještaj sa takmičenja zajedno sa rezultatima možete preuzeti ovdje:\nA slike možete pogledati u našoj galeriji:\nZa detalje : http://www.qsl.net/t91ezc/\nViše informacija na : http://www.qsl.net/t91ezc/kontakt.htm\nSrdačan radioamaterski pozdrav


Izložba na otvorenom na Kalemegdanu Pre i posle čišćenja, LIDL obeležio kraj ekološke akcije “Čisto iz ljubavi” – Plodna Zemlja\nIzložbom na Kalemegdanu, kroz fotografije lokaliteta u Srbiji koje prikazuju stanje pre i posle akcija čišćenja, kompanija Lidl Srbija je obeležila kraj ovogodišnje ekološke akcije „Čisto iz ljubavi“, koju je sprovela uz podršku „Čepom do osmeha“ i još 7 lokalnih organizacija. Svi posetioci beogradske tvrđave imaće priliku da u narednih sedam dana pogledaju ovu izložbu na otvorenom, koja na slikovit način prikazuje kakva je naša okolina i kako zajedničkom akcijom možemo da naše okruženje učinimo boljim mestom za život.\nOrganizacija „Čepom do osmeha“ je kao glavni partner Lidlove ekološke akcije „Čisto iz ljubavi“ sprovela akcije čišćenja u 8 gradova Srbije tokom kojih je sakupljeno više od 12 tona otpada, od čega su čak 2 poslate na reciklažu. Paralelno sa tim, kompanija Lidl Srbija je obezbedila finansiranje nekoliko manjih, lokalnih akcija po Srbiji kojim je uklonjeno oko 2 tone otpada.\n„Kao društveno odgovorna kompanija nastojimo da svojim primerom motivišemo javnost i pokrenemo pozitivne promene u društvu, a ovom ekološkom akcijom podsećamo da ljubav prema prirodi treba da bude i ostane čista. Presrećni smo što smo okupili preko 600 učesnika i što se među njima našlo 40 naših kolega koji su pola svog radnog dana proveli na nekoj od akcija, čime su Lidl kao kompanija i oni kao pojedinci na jedinstven način pomogli zajednici“,izjavila je Martina Petrović, rukovodilac sektora Korporativne komunikacije i CSR u kompaniji Lidl Srbija.\nSvi posetioci koji budu šetali Kalemegdanom u narednih sedam dana, imaće priliku da vide kako su određeni gradovi u Srbiji izgledali pre Lidlove ekološke akcije čišćenja, a kako izgledaju sada, nakon uloženog truda svih organizacija i volontera koji su učestvovali u realizaciji projekta.\n„Htela bih da naglasim koliko nam je važno što smo bili partneri na projektu sa jednom tako društveno odgovornom kompanijom kao što je Lidl, što smo ujedinili snage da pošaljemo zajedničku poruku koliko nam je svima naša planeta važna i koliko je važno da svaki građanin Republike Srbije shvati da svojim ličnim izborima direktno utiče na ekosistem. U okviru akcije održali smo i edukativne radionice mališanima širom Srbije, jer su oni najvažniji, naša budućnost. Sredstvima od prikupljenog reciklabilnog otpada, obezbeđen je dodatan novac za kupovinu pomagala, što je naša osnovna delatnost. Ova ekološka akcija daje doprinos na više nivoa, za zdraviju i čistiju prirodu, za humanije društvo, ali i za sve one pojedince kojima je pomoć potrebna. Naravno, ovo nije kraj, već poziv i drugima da se aktiviraju, sa nama ili sami – čisto iz ljubavi, za bolje sutra!“, izjavila je Vanja Petković, predsednica udruženja „Čepom do osmeha”.\nTokom ovogodišnje kampanje „Čisto iz ljubavi“ očišćeni su lokaliteti u 15 gradova Srbije, gde je „Čepom do osmeha“ čistilo u Subotici, Bačkoj Palanci, Novoj Pazovi, Valjevu, Čačku, Nišu, Vranju i Novom Pazaru. Pored toga, udruženje „Eco Infinity“ očistilo je delove Sjenice; Udruženje građana „Full House” Paraćin; Odred izviđača ,,Đorđe Simeonović” očistio je delove Zaječara; „Ekolibri” udruženje građana Obrenovac; Ekološko udruženje ,,Ožalj” Priboj na Limu, Udruženje „Češko selo“ Belu Crkvu, dok je Udruženje građana „Banatski zaokret” čistilo u Zrenjaninu.\nOva akcija Lidla, proistekla je iz strategije Švarc grupe (Schwarz Gruppe) „REset Plastic“, za odgovorno upravljanje plastikom, koja je usmerena na pet oblasti delovanja: od izbegavanja upotrebe plastike, recikliranja i uklanjanja iz prirode, do podsticanja ekoloških inovacija i edukacije u ovoj oblasti. Na taj način Lidl Srbija smanjuje upotrebu plastike i zatvara njen krug, a sve „Za bolje sutra“.\nTagoviČepom do osmeha Čišćenje otpada Čisto iz ljubavi Društveno odgovorno poslovanje Lidl Srbija Martina Petrović\nŠKOLA KAO NACRTANA ZA VAS Donacija EUROBANK DIREKTNA srednjoj Ekonomskoj školi u Lozinici\nIzveštaj o održivom poslovanju za 2021. Coca-Cola HBC Srbija i Bambi BUDUĆNOST JE ZAJEDNIČKA ODGOVORNOST\nPRVI FESTIVAL JAGODIČASTOG VOĆA “Belgrade Berry Festival” na platou ispred tržnog centra Galerija pre 2 sedmice\nČIKAŠKA I PARISKA BERZA Rast cene soje pre 2 sedmice\nIZVEŠTAJ SA PRODUKTNE BERZE od 27. juna do 1. jula Najviše se trgovalo kukuruzom i uljanom repicom, pad svih cena svih primarnih poljoprivrednih proizvoda pre 2 sedmice


Opera Koštana u režiji Juga Radivojevića otvara novo pozorište u Vranju | VRANJENEWS\nOpera Koštana u režiji Juga Radivojevića otvara novo pozorište u Vranju\n16.10.2019 12:43 » 17.10.2019 14:12\nNova zgrada Pozorišta Bora Stanković u Vranju biće otvorena 21. oktobra u 20 sati izvođenjem opere "Koštana" Petra Konjovića, u režiji Juga Radivojevića, reditelja koji je ponikao na pozorišnim daskama vranjskog teatra.\nProteklo je više od sedam godina od momenta kada je vranjsko pozorište izgorelo usled požara koji je podmetnut u diskoteci na otvorenom koja se naslanja na pozorišnu zgradu.\nKako je saopšteno, uloženo je više od 360 miliona dinara, od čega je 173 izdvojila Vlada Srbije.\nNajavljeno je da će otvaranju prisustvovati celokupan državni vrh i ministri.\nDan nakon otvaranja, 22. oktobra ansambl vranjskog teatra izvešće premijeru "Nečiste krvi" koju je po romanu Borisava Stankovića dramatizovala Tijana Grumić, a režirao Jug Đorđević, reditelj rodom iz Vranja.\nDan nakon te premijere 23. do 29. oktobra uslediće 39. "Borini pozorišni dani".\nBiće izvedeno šest predstava na velikoj i dve monodrame na kamernoj sceni pozorišnog kluba "Talija".\nRotaciona scena ima 120 kvadrata, a sala sa parterom, balkonom i ložom 255 mesta.\nPROGRAM BORINIH POZORIŠNIH DANA\nFestival će u sredu 23. oktobra otvoriti Narodno pozorište iz Beograda predstavom Rodoljupci, rađenom po istoimenoj komediji Jovana Sterije Popovića. Drugog dana festivala, 24. oktobra, predstaviće se Bitef teatar sa predstavom M.I.R.A koja je posvećena životu i radu osnivača ovog pozorišta, Miri Trailović. Ljubitelji pozorišta će u petak 25. oktobra imati priliku da uživaju u savremenijoj verziji Molijerovog komada Tartif, rađen u koprodukciji novosadskog Srpskog narodnog pozorišta i Narodnog pozorišta iz Sombora. U subotu, 26. oktobra Vranjanci će moći da odgledaju predstavu Na Drini ćuprija, u izvođenju Srpskog narodnog pozorišta iz Novog Sada, a naredni dan je na repertoaru priča o čoveku u kandžama kapitalizma, "Zašto je poludeo gospodin R" Jugoslovenskog dramskog pozorišta. Nečista krv naziv je predstave vranjskog Pozorišta Bora Stanković koja je na programu poslednjeg dana festivala. U pratećem delu, deca će moći da pogledaju "Žurku kod plavog zeca" vranjskog teatra, monodramu Zorana Karajića Bog te mazo u režiji Tome Kuruzovića i stand-up komediju Najgori do sada Marka Nikolića. Pojedinačne karte prodavaće se po ceni od 600 dinara, a komplet ulaznica za ceo festival košta 3.000 dinara.


Poslednjih meseci šuškalo se da je pevačica Emina Jahović u Turskoj našla novog dečka, izvesnog programera Rona, a ona je sada prvi put progovorila o ovim navodima.\nEmina je pre nekoliko dana stigla u Srbiju, a kako kaže nije istina da ima novu ljubav.\n- Turski mediji me stalno spajaju sa nekim, ja na mesec i po imam novog partnera za kog ne znam i mnogo sam tužna zato što moje dete ima 12 godina, naučilo je da čita vesti i sve nas to potresa i ništa im nije jasno. Dosta ima problema, rekla sam da će imati prilike da me vide sa nekim pod ruku, nadam se da će to rešiti problem - ispričala je Emina u emisiji "Ekskluzivno".\nPodsetimo, Emina se 2018. godine razvela od Mustafe Sandala, sa kojim ima sinove Jamana i Javuza, a nakon toga se zabavljala sa turskim biznismenom Sadetinom Saranom.


Stajaće tu vekovima: Spomenik Stefanu Nemanji predat Gradu Beogradu /video, foto/ - 25.12.2020, Sputnik Srbija\nSpomenik Stefanu Nemanji na Savskom trgu u Beogradu i zvanično je danas, na svečanosti priređenoj u Skupštini grada, predat Gradu Beogradu. 25.12.2020, Sputnik Srbija\nvesti, stefan nemanja, spomenik\n© Foto : Ustupila Sputnjiku Skupština gradaSpomenik Stefanu Nemanji kreće put Beograda\nSpomenik Stefanu Nemanji na Savskom trgu u Beogradu i zvanično je danas, na svečanosti priređenoj u Skupštini grada, predat Gradu Beogradu.\nObraćajući se prisutnima, zamenik gradonačenika Beograda Goran Vesić se zahvalio svima koji su dali doprinos da spomenik bude ono što jeste danas.\nOn je naveo da spomenik predstavlja konačnu pobedu politike u Srbiji i da naša zemlja treba da bude ponosna na svoju istoriju.\n„Spomenik je od danas u vlasništvu Grada Beograda i stajaće vekovima. Biće mesto gde će dolaziti naši gosti da se upoznaju sa tim ko smo i odakle smo“, rekao je Vesić.\n© Sputnik / Stefan ĐurićNikola Selaković, Aleksandar Bocan Harčenko i Goran Vesić\nNikola Selaković, Aleksandar Bocan Harčenko i Goran Vesić\nMinistar spoljnih poslova Srbije Nikola Selaković rekao je da želi da što pre Srbi sa svih strana sveta dođu i stanu pred velikog župana srpskog i povedu sa sobom svoju decu i dopuste da im taj spomen-kompleks priča jednu priču, koja se ranije kroz pesme prenosila i sa kolena na koleno.\nKako je istakao, uz Hram Svetog Save, ovo je izuzetno važan događaj u kulturnoj istoriji Beograda, Srbije i sprskog naroda.\n„Bilo je potrebno mnogo toga da se dogodi da bi smo ovaj dan dočekali. To je dokaz da nije bitno koliko su veliki neprijatelji koji stoje pred nama, koliko je važna velika ideja za koju se borimo. Tu veliku ideju u srpskom rodu utemeljio je veliki župan Stefan Nemanja koju su na duhovnoj i svetovnoj strani nadograđivali njegovi sinovi, njihovi sinovi, njihovih sinova sinovi, a danas mi kao njihovi čukun unuci imamo priliku da pokažemo gde mi stojimo i kakav odnos prema toj ideji imamo“, rekao je Selaković.\nRuski ambasador u Beogradu Aleksandar Bocan-Harčenko rekao je da je spomenik duhovni i kulturni projekat i predstavlja krunu svega što su Rusi i Srbi u toku ove godine uspeli da naprave.\n„Zadovoljstvo je da Rusi daju svoj doprinos u stvaranju veličanstvenih objekata u Srbiji“, rekao je ambasador, podsećajući na nedavno završene radove u Hramu svetog Save.\nOn kaže da je ubeđen da je skulptor uspeo da u spomenik ugradi osnovni sadržaj onoga što je Stefan Nemanja napravio za srpski narod.\n© Tanjug / RADE PRELICSvečanost u Skupštini grada\nPredstavnik tima vajara Aleksandra Rukavišnjikova Oleg Laskarev pozdravio je prisutne u ime svih vajara, čestitavši, kako je rekao, veliki dan za Srbiju.\nOn je rekao da je izrada spomenika za Aleksandra Rukavišnjikova bila velika čast, podsećajući da je on poznat vajar u Rusiji, ali i u svetu.\n„Od posebnog značaja za njega je to što će spomenik stajati u bratskoj Srbiji i njenom glavnom gradu Beogradu“, rekao je Laskarev.\nOn je na svečanosti u Skupštini grada pročitao pismo ruskog vajara u kojem je Rukavišnjikov izrazio žaljenje zbog nemogućnosti da prisustvuje skupu „na ovaj istorijski dan“.\n© Tanjug / RADE PRELICSpomenik će svečano biti otkriven 27. januara\nSpomenik će svečano biti otkriven 27. januara\n„Dok sam se spremao za rad i stvarao spomenik mnogo sam saznao o životu i dostignućima Stefana Nemanje. Bio je dug i naporan posao, ali koji je uspešno završen zajedničkim naporima. Zahvaljujem svima koji su učestvali", rekao je Rukavišnjikov u pismu.\nOn je izrazio nadu da će spomenik biti simbol ujedinjenja Srba.\n„Od srca želim mir i prosperitet vašoj predivnoj zemlji Srbiji“, zaključio je ruski vajar u pismu.\nSpomenik osnivaču srpske države visok je 23 metra i najviši je u Beogradu. Napravljen je u bronzi i u delovima je dopremljen iz Rusije.\nOtkrivanje spomenika je planirano za 27. januar 2021. godine.\nNa čelo organizacionog odbora za otkrivanje postavljena je ministarka kulture Maja Gojković.


Iako je prvenstveno ova trka bila planirana da se vozi oba dana vikenda, iz tehničkih razloga to nije moguće, pa je sav program koji je bio planiran za nedelju “prebačen” za subotu. Organizacija brdske trke “Negotin 2018” je prepuštena ozbiljnom klubu koji se več dobro pokazao u organizaciji automobilskih takmičenja, ASK “ G.A.G.A Avala racing team” iz Beograda.\nTrka koja je u kalendaru takmičenja upisana 12. i 13. oktobra, se boduje za Nacionalni Šampionat Srbije, Otvoreno prvenstvo Srbije, kao i za Kup Srbije. Staza “Manastir Bukovo” na kojoj se i vozi trka je dužine 3.005 metara, minimalne širine šest metara i visinske razlike 178 metara, dok je prosečan uspon staze 5,92%.\nTakmičenje zvanično počinje u petak, 12. oktobra, tehničkim prijemom i verifikacijom koje je predviđeno u vremenskom intervaju od 16.00 do 23.00 časova. Takmičari koji ipak reše da tehnički i verifikaciju ne urade u ponedeljak, to mogu uraditi u sutobtu, na dan trke, u vremenu od 06.30 do 07.30 časova.\nStartna lista takmičara koji voze trening se očekuje do 09.15 časova. da bi prvi takmičar trening startovao u 10.30 časova, odnosno start drugog treninga je predviđen za 12.00 časova,\nDevedeset minuta nakon završenog drugog treninga, oko 13. 20 časova biće obajvljena startna lista za trku, da bi prva trka startovala 15.00 časova, dok je druga trk planirana oko 16.00 časova ili 15 minuta po povratku organizovane kolone na start.\nDa napomenemo jednu bitnu stvar, na hitnoj sednici SAKSS-a donesena je odluka da ova trka bude bodovana punim brojem bodova po klasa, bez obzira na broj učesnika.


Faktor | Inicijativu o spomen-obilježju ubijenoj djeci staviti na dnevni red skupštine\nObjavljeno: 12.11.2019. u 15:50\nPredsjednik Udruženja roditelja ubijene djece grada Prijedora Fikret Bačić\nPredsjednik Gradske skupštine Ajdin Mešić i šefovi odborničkih klubova nisu željeli dati izjave nakon sastanka\nPredsjednik Skupštine Grada Prijedora Ajdin Mešić održao je danas sastanak sa šefovima odborničkih klubova prijedorskog lokalnog parlamenta kao i sa Fikretom Bačićem, predstavnikom roditelja 102 djece ubijene u minulom ratu.\nSastanku su prisustovali i predstavnici udruženja koja podržavaju izgradnju spomenika za ubijenu djecu. Roditelji zahtijevaju da se most između Starog grada i centra Prijedora pretvori u memorijalni most i spomen-obilježje za ubijenu djecu u periodu od 1992. do 1995. godine, ali pored ove, ponuđeno je još šest lokacija.\nSastanak je održan iza zatvorenih vrata, a Fikret Bačić je nakon sastanka rekao za AA da je ponovo Udruženje roditelja ubijene djece podnijelo peticiju i zahtjev za održavanjem sastanka. Pošto sastanak nije realizovan prošle godine u decembru, Bačić je ponovo pokrenuo ovo pitanje.\n- U proces se uključio i OSCE-e, a gradonačelnik Prijedora Milenko Đaković je rekao da će se sastanak s njim održati do polovine ovog mjeseca. Obratili smo se i predsjedniku Skupštine, a Ajdin Mešić je sazvao sastanak, na kojem smo razgovarali veoma korektno, iznijeli smo svoje stavove šefovima odborničkih klubova i zahtijev da se ovo pitanje izgradnje spomen-obilježja za našu ubijenu djecu stavi na dnevni red jedne od narednih sjednica Skupštine grada - rekao je Bačić.\nBačić je rekao da je zadovoljan današnjim razgovorom i sastankom, na kojem su, kako je rekao, "korektno razgovarali i pažljivo saslušali sve zahtjeve" koje je on iznio kao predstavnik roditelja ubijene djece i podnosilac inicijative.\n- Naši razgovori će se nastaviti i ubuduće, a tražimo rješenja i dogovor kako da izađemo pred Skupštinu, da bismo bili sigurni da će naša inicijativa biti prihvaćena na sjednici Skupštine - istakao je Bačić i dodao da je i dalje u opciji sedam ponuđenih lokacija, ali da ne bježe ni od neke nove koja bi bila ponuđena, ukoliko se nalazi u gradu.\n- Siguran sam da ćemo, ukoliko nastavimo ovakve razgovore, doći do određenog rješenja - navodi Bačić.\nPredsjednik Gradske skupštine Ajdin Mešić i šefovi odborničkih klubova nisu željeli dati izjave nakon sastanka.\nPrijedorspomenik ubijenoj djecisastanakFikret Bačić


"Nasa Borba" - Izuzeta diplomatska predstavnistva i isplate u humanitarne svrhe\nSTUPILA NA SNAGU ODLUKA O ZAMRZAVANJU IMOVINE SRJ I SRBIJE U EU\nIzuzeta diplomatska predstavnistva i isplate u humanitarne svrhe\nMere se ne odnose ni na isplate socijalnih davanja i penzija iz zemalja clanica EU, pojedincima koji zive u SRJ\nBrisel, FoNet. - Odluka o zamrzavanju imovine Savezne Republike Jugoslavije (SRJ) i Srbije u Evropskoj Uniji (EU), doneta 8. juna, stupila je juce na snagu objavljivanjem u sluzbenom listu EU, javlja AFP. Ministri inostranih poslova zemalja clanica EU odlucili su da zamrznu imovinu SRJ i Srbije u znak protesta zbog akcije Beograda protiv kosovskih Albanaca.\nPropisom, koji je EU formalno usvojila u ponedeljak, zamrznute su kamate i dividende, ili druge isplate i zarade po tom osnovu. U clanu dva kaze se da se na osnovu odluke zamrzavaju sva sredstva van teritorije SRJ koja su vlasnistvo vlade i/ili Republike Srbije, ukljucujuci i imovinu koja je vlasnistvo administracije i javnih tela na federalnom nivou. Odlukom su, medjutim, izuzeti fondovi koji se koriste za isplatu zarada osoblju u ambasadama ili diplomatskim misijama Jugoslavije ili Srbije u EU i isplate u humanitarne svrhe ili za podrsku EU ili neke od zemalja clanica demokratskim procesima.\nMera se, takodje, ne odnosi na isplatu socijalnih davanja i penzija iz zemlje clanice EU pojedincima koji zive u SRJ. Merom je predvidjeno da su odgovarajuce vlasti zemalja clanica EU ovlascene da zahtevaju od banaka ili drugih finansijskih institucija da obezbede sve neophodne informacije potrebne za prakticnu primenu sankcija, bez obzira na pravila EU o poverljivosti takvih informacija. Komisija EU i zemlje clanice informisace se medjusobno o merama koje su preduzete, a zemlje clanice ce same odluciti koje korake ce preduzeti ako pravila budu prekrsena.


Tanjug 6. decembra 2018. 17:07\nBEOGRAD – Vlada Srbije usvojila je danas više akata među kojima i Predlog zakona o potvrđivanju finansijskog ugovora Razvoj rečne transportne infrastrukture u Srbiji između Republike Srbije i Evropske investicione banke.\nNa današnjoj sednici usvojen je i Projekat javno-privatnog partnerstva „Energetska sanacija i ugovorno isporučivanje toplotne energije Ekonomskom fakultetu u Kragejevcu“.\nIzgradnjom sopstvene kotlarnice, zamenom spoljnih prozora i vrata, primenom ESCO modela u potpunosti će biti rešen problem energetske neefikasnosti. Nakon perioda od deset godina privatni partner predaće opremu Ekonomskom fakultetu u Kragujevcu u vlasništvo, a uštede će biti i do 58 odsto.\nČlanovi Vlade usvojili su Zaključak o utvrđivanju osnove za zaključivanje sporazuma između Vlade Republike Srbije i Vlade Republike Francuske o aktivnostima Francuske agencije za razvoj (AFD) i Društva za promociju i učešće u ekonomskoj saradnji (PROPARCO) u Srbiji.\nSkot: Nije dobro da Beograd i Priština okrivljuju jedni…


Učešće na radionici: Adaptacija na klimatske promene u prioritetnim sektorima – Eko centar Drinum\nVesti / September 26, 2018 February 9, 2021\nStrategija klimatskih promena sa Akcionim planom ima za cilj identifikaciju mogućnosti smanjenja emisija gasova sa efektom staklene bašte (kroz scenarija smanjenja emisija GHG), kao mera prilagođavanja na izmenjene klimatske uslove za prioritetne sektore. Kriterijum za izbor prioritetnih sektora zasnovan je na ranjivosti istih na izmenjene klimatske uslove i važnosti za primenu mera ublažavanja klimatskih promena. Mere prilagođavanja na izmenjene klimatske uslove sa pratećim tehničkim i administrativnih zahtevima, od izuzetnog su značaja za buduće planiranje mera prilagođavanja u Republici Srbiji. Postojeća klimatska scenarija ukazuju da je Srbija izuzetno osetljiva na uticaj klimatskih promena, posebno na suše i šumske požare.\nMere prilagođavanja za prioritetne sektore identifikovani su na osnovu šire liste mera predstavljenih u Drugom nacionalnom izveštaju prema Okvirnoj konvenciji UN o promeni klime. Identifikacija najvažnijih mera prilagođavanja, sa efektima do 2030. odnosno 2050. godine, zasnovana je na metodologiji procene rizika, primenom Okvira za planiranje prilagođavanja.\nStrategija borbe protiv klimatskih promena neće biti usmerena iskljičivo na smanjenje emisija gasova sa efektom staklene bašte, već će posvetiti posebnu pažnju negativnim uticajima klimatskih promena, te predložiti prioritetne mere prilagođavanja.\nCilj Strategije je identifikacija novih mogućnosti i šansi za industriju, pravaca konkurentnog i održivog razvoja, kao i razmatranje energetske bezbednosti i usaglašavanje nacionalnih politika sa okvirima EU.\nZa sektor šumarstva, sa posebnim fokusom na proizvodnju bioenergije, identifikovane su sledeće mere prilagođavanja: pošumljavanje novog zemljišta koristeći mapiranje lokacija i vrste stabala prilagođenih klimatskim promenama; promena prakse gazdovanja šumama u skladu sa konceptom “blisko prirodi”; i uvođenje pristupa “klimatski pametnog šumarstva”, koji na optimalan način koristi lokacije kako bi povećao rast šuma.